cyanic-selkie/wikianc huggingface dataset:
മരിയ കാലാസ്
ആദ്യകാലജീവിതം
ജോർജ് കാലൊഗെറോപൗലൊസ്, ഇവാഞ്ചലിയ ദിമിത്രിയാദോ എന്നിവരായിരുന്നു മാതാപിതാക്കൾ. 1923 ജൂലൈ മാസത്തിലാണ് ഇവർ ജോർജിന്റെ തീരുമാനപ്രകാരം ഗ്രീസിൽ നിന്നും അമേരിക്കയിലെ ന്യൂയോർക്കിലെത്തിയത്. ജനന സർട്ടിഫിക്കറ്റ് പ്രകാരം സോഫിയ സിസിലിയ കാലോസ് എന്ന പേരിൽ മാൻഹാട്ടനിലെ ഫ്ലവർ ആശുപത്രിയിൽ 1923 ഡിസംബർ 2-നാണ് മരിയയുടെ ജനനം. 1926-ൽ ജ്ഞാനസ്നാനം ചെയ്യപ്പെട്ടു. മരിയക്ക് നാല് വയസ്സുള്ളപ്പോൾ പിതാവ് ഒരു ഫാർമസി ആരംഭിക്കുകയും അവരുടെ കുടുംബം മാൻഹാട്ടനിൽ സ്ഥിരതാമസമാക്കുകയും ചെയ്തു. ദാമ്പത്യത്തിൽ വിള്ളൽ വീണതിനെ തുടർന്ന് 1937-ൽ ഇവാഞ്ചലിയ തന്റെ രണ്ട് പെണ്മക്കളുമായി ഏഥൻസിലേക്ക് മടങ്ങി. അമ്മയുമായി സുഖകരമല്ലാത്ത ഒരു ബന്ധമാണ് മരിയക്കുണ്ടായിരുന്നത്. 1937-ൽ മരിയ ട്രിവെല്ല എന്ന അധ്യാപികയുടെ കീഴിൽ മരിയ സംഗീതപഠനം ആരംഭിച്ചു. കാലാസ് ഒരു സൊപ്രാനോ ആണെന്ന് തിരിച്ചറിഞ്ഞത് ട്രിവെല്ലയാണ്. 1938 ഏപ്രിൽ 11-നായിരുന്നു മരിയ കാലാസിന്റെ അരങ്ങേറ്റം. 1939-ൽ എൽവിരാ ഡി ഹിഡാൽഗോ എന്ന അധ്യാപികയുടെ ശിഷ്യത്വം സ്വീകരിച്ചു.
ഓപ്പറാ രംഗത്ത്
വിദ്യാർത്ഥിനിയായിരിക്കെ തന്നെ ഗ്രീക്ക് നാഷണൽ ഓപ്പറയിൽ ചെറിയ വേഷങ്ങൾ ചെയ്തു തുടങ്ങി. 1941 ഫെബ്രുവരിയിൽ പ്രൊഫഷണൽ ഓപ്പറാ അരങ്ങേറ്റം നടത്തി. 1945 സെപ്റ്റംബർ 14-ന് ഗ്രീസ് വിടുമ്പോഴേക്കും 56 സ്റ്റേജുകൾ കഴിഞ്ഞിരുന്നു. അമേരിക്കയിൽ തന്റെ പിതാവിനടുത്ത് തിരിച്ചെത്തിയ മരിയയുമായി മെട്രോപൊലീറ്റൻ ഓപ്പറ ഒരു കരാർ തയ്യാറക്കിയെങ്കിലും മരിയ അത് നിരസിക്കുകയാണുണ്ടായത്. തുടർന്ന് ഇറ്റലിയിലെ വെറോണയിലെത്തിയ മരിയ തുലിയോ സെറാഫിൻ എന്ന സംഗീതജ്ഞനോടൊപ്പം ‘ലാ ജിയോകോണ്ട’ എന്ന ഓപ്പറയിൽ പ്രവർത്തിച്ചു. വെറോണയിൽ വെച്ച് പരിചയപ്പെട്ട ജിയോവാനി മെനിഘിനി എന്ന ധനികവ്യവസായിയെ 1949-ൽ അവർ വിവാഹം ചെയ്തു. 1959-ൽ വേർപിരിയുന്നതു വരെ മരിയയുടെ കരിയർ നിയന്ത്രിച്ചിരുന്നത് മെനിഘിനി ആയിരുന്നു. 1949-ൽ വെനീസിലെ ‘ഐ പ്യൂരിറ്റാനി’ എന്ന ഓപ്പറ മരിയയെ ഏറെ ശ്രദ്ധേയയാക്കി. തുടർന്നും നിരവധി ഓപ്പറകൾ അവർ ചെയ്തു. വളരെക്കുറച്ച് ദിവസങ്ങൾ കൊണ്ട് മാത്രം പഠിച്ച് അവതരിപ്പിക്കുവാൻ മരിയക്ക് പ്രത്യേക സിദ്ധിയുണ്ടായിരുന്നു. 1952-ൽ ലണ്ടനിലെ റോയൽ ഓപ്പറാ ഹൗസിൽ അവർ ആദ്യമായി അരങ്ങേറി. വളരെ ജനപ്രീതി നേടിയ ഈ പരിപാടിക്ക് ശേഷം 1953, 1957, 1958, 1959, 1964,1965 എന്നീ വർഷങ്ങളിലും അവർ റോയൽ ഓപ്പറാ ഹൗസിൽ ഓപ്പറ അവതരിപ്പിക്കുകയുണ്ടായി.
മരണം
അവസാനകാലത്ത് പാരീസിൽ ഏകാന്തജീവിതം നയിച്ചിരുന്ന മരിയ 1977 സെപ്റ്റംബർ 16-ന് ഹൃദയസ്തംഭനം വന്ന് മരണമടയുകയായിരുന്നു. പാരീസിലെ സെന്റ് സ്റ്റീഫൻ ഗ്രീക്ക് ഓർത്ത്ഡോക്സ് പള്ളിയിൽ സെപ്റ്റംബർ 20-ന് സംസ്കരിക്കപ്പെട്ടു. ചിതാഭസ്മം മോഷണം പോയെങ്കിലും വീണ്ടെടുക്കുകയും മരിയയുടെ ആഗ്രഹപ്രകാരം ഈജിയൻ കടലിൽ വിതറുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:1923-ൽ ജനിച്ചവർ വർഗ്ഗം:1977-ൽ മരിച്ചവർ
പുന്നശ്ശേരി നീലകണ്ഠശർമ്മ
കേരളത്തിലെ സാമൂഹ്യ പരിഷ്കർത്താവും, സംസ്കൃത പണ്ഡിതനും ആയിരുന്നു പുന്നശ്ശേരി നമ്പി എന്ന പുന്നശ്ശേരി നീലകണ്ഠശർമ്മ.
ജനനം, വിദ്യാഭ്യാസം
മലബാറിലെ വള്ളുവനാടൻ താലൂക്കിൽ പട്ടാമ്പിയിൽ പുന്നശ്ശേരി ഇല്ലത്തെ നാരായണ ശർമ്മയുടെയും വരവൂർ തളിയിൽ മൂളത്ത് ഏഴിക്കറ ഇല്ലത്തു പാപ്പി മനയമ്മയുടെയും പുത്രനായി 1858 ജൂൺ 17-ാം തീയതി നീലകണ്ഠശർമ്മ ജനിച്ചു.അഞ്ചു വയസ്സായപ്പോൾ കുലഗുരുവായിരുന്ന അറങ്ങോട്ടു വാര്യർ പാരമ്പര്യമനുസരിച്ച് എഴുത്തിനിരുത്തി. അദ്ദേഹവും തൃത്താല എടവീട്ടിൽ ഗോവിന്ദ മാരാരും, കുലുക്കല്ലൂര് ഉണിക്കണ്ടവാര്യരും ആദ്യകാല ഗുരുക്കന്മാരാണ്.
ജീവിതം, സംഭാവനകൾ
പുന്നശ്ശേരി നീലകണ്ഠശർമ്മ സംസ്കൃതത്തിൽ അഗാധമായ പാണ്ഡിത്യം നേടിയ വ്യക്തിയായിരുന്നു. സംസ്കൃത വിദ്യാഭ്യാസം പുനരുജ്ജീവിപ്പിക്കുന്നതിനായി അദ്ദേഹം 1888-ൽ സരസ്വതോദ്യോതിനി എന്ന സംസ്കൃത പാഠശാല സ്ഥാപിച്ചു.1921-ൽ കോളേജ് ആയി ഉയർത്തപ്പെട്ട ഈ വിദ്യാലയമാണ് പട്ടാമ്പിയിലെ ഇന്നത്തെ ഗവ:സംസ്കൃതകോളേജ്. അയിത്തവും,ജാതി വിവേചനവും ശക്തമായിരുന്ന കാലത്ത് ജാതി-മത-ലിംഗ ഭേദമന്യേ ഏവർക്കും വിജ്ഞാനം പകർന്നു കൊടുത്ത സാമൂഹ്യ പരിഷ്കർത്താവായിരുന്നു പുന്നശ്ശേരി നമ്പി ഒരേ സമയത്തു പത്തു ശിഷ്യന്മാരെ, പത്തു വിഷയങ്ങൾ - ദുർഗ്രഹശാസ്ത്രങ്ങൾ- പഠിപ്പിച്ചിരുന്ന അസാമാന്യ പ്രതിഭയായാണു മഹാകവി പിയെ പൊലുള്ള ശിഷ്യന്മാർ നമ്പിയെക്കുറിച്ച് അനുസ്മരിക്കുന്നത്
വൈദ്യം, ജോത്സ്യം, സാഹിത്യം എന്നിവയിലും ഗ്രഹഗണിതത്തിലും ഗോള ഗണിതത്തിലും അദ്ദേഹം ഒന്നു പോലെ നിഷ്ണാതനായിരുന്നു. അദ്ദേഹം പട്ടാമ്പി പഞ്ചാംഗം പ്രസിദ്ധീകരിച്ചു. 1078ൽ ചിന്താമണിയെന്ന പേരിൽ ഒരു വൈദ്യശാലയും സ്ഥാപിച്ചു.ഗുരുനാഥൻ എന്നായിരുന്നു നമ്പി പരക്കെ അറിയപ്പെട്ടിരുന്നത്. നമ്പിക്ക് 1085ൽ തിരുവിതാംകൂർ ശ്രീമൂലം തിരുനാൾ മഹാരാജാവും സാമൂതിരി മാനവിക്രമ ഏട്ടൻ തമ്പുരാനും വീരശൃംഖല സമ്മാനിച്ചു. തൃപ്പൂണിത്തുറ വിദ്വൽസദസ്സിൽ നിന്ന് പണ്ഡിത രാജ ബിരുദവും നൽകിയിട്ടുണ്ട്.
പുന്നശ്ശേര നമ്പിയുടെ പ്രശസ്തരായ ശിഷ്യന്മാർ
കെ.പി. നാരായണ പിഷാരോടി,പി. കുഞ്ഞിരാമൻ നായർ,പി.എസ്. അനന്തനാരായണശാസ്ത്രി,വിദ്വാൻ പി. കേളുനായർ,റ്റി.സി. പരമേശ്വരൻ മൂസ്സത്,തപോവനസ്വാമി മുതലായവരൊക്കെ പുന്നശ്ശെരി നമ്പിയുടെ ശിഷ്യഗണങ്ങളിൽ ചിലരാണ്.
അവലംബം
വർഗ്ഗം:1858-ൽ ജനിച്ചവർ വർഗ്ഗം: 1934-ൽ മരിച്ചവർ വർഗ്ഗം:ജൂൺ 17-ന് ജനിച്ചവർ വർഗ്ഗം:സെപ്റ്റംബർ 14-ന് മരിച്ചവർ
വർഗ്ഗം:കേരളത്തിലെ സംസ്കൃതപണ്ഡിതർ
തബസ്സം (നടി)
തബസ്സം (ജനനം: 1944 ജൂലൈ 9 കിരൺ ബാല സച്ദേവ്) ഒരു ഇന്ത്യൻ ചലച്ചിത്ര അഭിനേത്രിയും, ടോൽക്ക്ഷോ ഹോസ്റ്റും ആണ്. 1947-ൽ ബാലഭിനേത്രിയായി ബേബി തബസ്സം എന്ന പേരിൽ ചിത്രത്തിൽ അഭിനയിക്കാനാരംഭിച്ചു. ഇന്ത്യൻ ടെലിവിഷൻ ചാനലായ ഫൂൽ ഖൈൽ ഹേൻ ഗുൽഷൻ ഗുൽഷൻ എന്ന ആദ്യ ടെലിവിഷൻ ടോക്ക് ഷോയുടെ ആതിഥേയത്വം വഹിച്ചുകൊണ്ട് അവർ വിജയകരമായ ഒരു ടെലിവിഷൻ കരിയർ തുടങ്ങി. 1972 മുതൽ 1993 വരെ ഇത് ദൂരദർശൻ നാഷണൽ ബ്രോഡ്കാസ്റ്ററിൽ സംപ്രേഷണം ചെയ്തിരുന്നു. തബസ്സം ഒരു സ്റ്റേജ് അവതാരകയായും പ്രവർത്തിച്ചിരുന്നു.
ആദ്യകാല ജീവിതവും പശ്ചാത്തലവും
തബസ്സം 1944 ജൂലായ് 9 ന് മുംബൈയിൽ സ്വാതന്ത്ര്യ സമര സേനാനിയായ അയോധ്യാനാഥ് സച്ദേവിനും പത്രപ്രവർത്തകയും, എഴുത്തുകാരിയുമായ അസ്ഗരി ബീഗമിനും ജനിച്ചു. അമ്മയുടെ മനസ്സിലുള്ള മതവികാരങ്ങളെ സൂക്ഷിക്കുന്നതിനുവേണ്ടി, അയോധ്യാനാഥ് മകൾക്ക് തബസ്സം എന്നു പേരിട്ടു. വിവാഹത്തിനുമുമ്പുള്ള രേഖയിൽ ഔദ്യോഗിക പേര് കിരൺ ബാല സച്ദേവ് ആയിരുന്നു.
കരിയർ
1947-ൽ മേരസുഹഗ് (1947), എന്ന ചിത്രത്തിൽ തബസ്സം അരങ്ങേറ്റം നടത്തികൊണ്ട് മഞ്ചാർധർ (1947), നർഗീസ് (1947), ബാരി ബെഹൻ (1949) എന്നിവയിൽ ബാലതാരമായി അഭിനയിച്ചു. പിന്നീട് നിതിൻ ബോസ് സംവിധാനം ചെയ്ത ദീദാർ (1951) എന്ന ചിത്രത്തിൽ നർഗീസിൻറെ കുട്ടിക്കാലത്തെ അവതരിപ്പിക്കുന്ന ബാലതാരമായി അഭിനയിച്ചു. ലത മങ്കേഷ്കർ, ഷംഷാദ് ബീഗം എന്നിവർ പാടിയ ബച്ച്പൻ കെ ദിൻ ഭുലാ ന ദേന' എന്ന ഹിറ്റ് ഗാനത്തിൽ അവരെ ചിത്രീകരിച്ചു. അടുത്ത വർഷം തന്നെ വിജയ് ഭട്ട് സംവിധാനം ചെയ്ത ബൈജു ബാവ്ര (1952) എന്ന ചിത്രത്തിൽ മീനാകുമാരിയുടെ ബാല്യകാലം അഭിനയിച്ചു. ഒരു വിടവിന് ശേഷം, അവർ മുതിർന്ന കഥാപാത്രത്തെ അഭിനയിക്കാൻ തുടങ്ങി.
1972 മുതൽ 1993 വരെ 21 വർഷക്കാലം ഫൂൽ ഖിലെ ഹേൻ ഗുൽഷൻ ഗുൽഷാൻ എന്ന ഇന്ത്യൻ ടെലിവിഷൻ ആദ്യ സംവാദം ഷോയിൽ ആതിഥേയത്വം വഹിച്ചു. മുംബൈ ദൂരദർശൻ കേന്ദ്രം സിനിമാ താരങ്ങളുടെ അഭിമുഖങ്ങൾ അടിസ്ഥാനമാക്കി നിർമ്മിച്ച ഈ ഷോ വളരെ ജനപ്രിയമായിത്തീർന്നു. ഇത് അവരെ ഒരു സ്റ്റേജ് അവതാരകയാക്കി മാറ്റി. പതിനഞ്ച് വർഷക്കാലം ഹിന്ദി വനിതാ മാസികയായ ഗൃഹലക്ഷ്മിയുടെ എഡിറ്ററും നിരവധി ഫലിത ബുക്കുകളും എഴുതിയിട്ടുണ്ട്.
1985-ൽ അവർ സംവിധാനം ചെയ്തതും നിർമ്മിച്ചതുമായ ആദ്യത്തെ സിനിമ തും പർ ഹം ഖുർബാൻ പുറത്തിറങ്ങി. 2006- ൽ രാജ്ശ്രീ പ്രൊഡക്ഷൻസ് നിർമ്മിച്ച പ്യായാർ കെ ദോ നാം: ഏക് രാധ, ഏക് ശ്യാം എന്ന ചിത്രത്തിലൂടെ അഭിനയരംഗത്തേയ്ക്ക് ടെലിവിഷനിലൂടെ വീണ്ടും കടന്നുവന്നു. .സീ ടെലിവിഷനിൽ ലേഡീസ് സ്പെഷ്യൽ (2009) റിയാലിറ്റി സ്റ്റാൻഡപ്പ് കോമഡി ഷോയിൽ ജഡ്ജിയായിരുന്നു.
ടി.വി ഏഷ്യാനെറ്റിലും യുഎസിലും കാനഡയിലും ഹിന്ദി സിനിമയുടെ സുവർണ്ണ കാലഘട്ടത്തെക്കുറിച്ച് അഭി തൊ മൈം ജവാൻ ഹും എന്ന തലക്കെട്ടിൽ ടി.വി. ഷോ ടെലിവിഷൻ പരിപാടികൾ തുടർന്നു നടത്തിവന്നിരുന്നു നിലവിൽ, "ടബസ്സം ടാക്കീസ്" എന്ന തലക്കെട്ടിൽ യൂട്യൂബിൽ സ്വന്തം ചാനൽ ആരംഭിച്ചു, സാംസ്കാരികമായ ചർച്ചകൾ, സെലിബ്രിറ്റികളുടെ അഭിമുഖങ്ങൾ, ശാരികൾ, തമാശകൾ എന്നിവയും അതിലധികവും അവതരിപ്പിച്ചിരുന്നു.
സ്വകാര്യ ജീവിതം
ടി വി നടൻ അരുൺ ഗോവിലിൻറെ മൂത്ത സഹോദരനായ വിജയ് ഗോവിലിനെ വിവാഹം ചെയ്തു. അവരുടെ മകൻ ഹൊഷാങ്ങ് ഗോവിൽ മൂന്നു ചിത്രങ്ങളിൽ അഭിനയിച്ചതിൽ തും പർ ഹം ഖുർബാൻ (1985) എന്ന ചിത്രത്തിലെ പ്രധാന അഭിനേതാവുമായിരുന്നു. തബസ്സം നിർമ്മിച്ചതും സംവിധാനം ചെയ്തതുമായ ഈ ചിത്രത്തിൽ ജോണി ലിവർ എന്നൊരു ഹാസ്യ കഥാപാത്രത്തെ പുതുമുഖമായി പരിചയപ്പെടുത്തിയിരുന്നു.
പുറം കണ്ണികൾ
വർഗ്ഗം:1940-കളിൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:ഇന്ത്യൻ ടെലിവിഷൻ മാധ്യമപ്രവർത്തകർ
ബൽറാം v/s താരാദാസ്
ഐ.വി. ശശിയുടെ സംവിധാനത്തിൽ മമ്മൂട്ടി, മുകേഷ്, ശ്രീനിവാസൻ, സിദ്ദിഖ്, കത്രീന കൈഫ്‌, വാണി വിശ്വനാഥ് എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പുറത്തിറങ്ങിയ ഒരു മലയാളചലച്ചിത്രമാണ് ബൽ‌റാം v/s താരാദാസ്. അതിരാത്രം എന്ന ചിത്രത്തിലെ താരാദാസ് എന്ന കഥാപാത്രവും ആവനാഴി, ഇൻസ്പെക്ടർ ബൽറാം എന്നീ ചിത്രങ്ങളിലെ ബൽ‌റാം എന്ന കഥാപാത്രവും ഒരുമിച്ച ഈ ചലച്ചിത്രത്തിൽ മമ്മൂട്ടി ഇരട്ട വേഷമിട്ടിരിക്കുന്നു. ലിബർട്ടി റോയൽ പ്രൊഡക്ഷൻസിന്റെ ബാനറിൽ പി.വി. ബഷീർ, എം.കെ. നാസർ, ഐ.വി. ശശി എന്നിവർ ചേർന്ന് നിർമ്മിച്ച ഈ ചിത്രം ലിബർട്ടി ഡിസ്ട്രിബ്യൂട്ടേഴ്സ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ടി. ദാമോദരൻ, എസ്.എൻ. സ്വാമി എന്നിവർ ചേർന്നാണ്.
സംഗീതം
കൈതപ്രം ദാമോദരൻ നമ്പൂതിരി, ഗിരീഷ് പുത്തഞ്ചേരി എന്നിവർ എഴുതിയ ഗാനങ്ങൾക്ക് സംഗീതം പകർന്നത് ജാസി ഗിഫ്റ്റ് ആണ്. പശ്ചാത്തലസംഗീതം ചെയ്തിരിക്കുന്നത് പ്രവീൺ മണി.
പുറത്തേക്കുള്ള കണ്ണികൾ
വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ വർഗ്ഗം:എസ്.എൻ സ്വാമി കഥയെഴുതിയ ചലച്ചിത്രങ്ങൾ വർഗ്ഗം:കൈതപ്രത്തിന്റെ ഗാനങ്ങൾ വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
ദി റെഡ് സാരി
കോൺഗ്രസ് അധ്യക്ഷ സോണിയാ ഗാന്ധിയുടെ ജീവിതം ആസ്​പദമാക്കി ജാവിയർ മോറോ എഴുതിയ പുസ്തകമാണ്  ചുവന്ന സാരി (ദി റെഡ് സാരി). 2008 ൽ സ്പാനിഷിൽ പ്രസിദ്ധീകരിക്കപ്പെട്ട ഈ പുസ്തകത്തിന് ഇംഗ്ലീഷ് പരിഭാഷയുമുണ്ട്.
ആരോപണം
കോൺഗ്രസ് പാർട്ടിയിൽനിന്നുള്ള എതിർപ്പിനെത്തുടർന്നാണ് വർഷങ്ങളായി ഈ പുസ്തകം ഇന്ത്യയിൽ പ്രസിദ്ധീകരിക്കാൻ സാധിക്കാതിരുന്നത് എന്ന ആരോപണം നിലനിന്നിരുന്നു. പുസ്തകം അസത്യങ്ങളും അർദ്ധസത്യങ്ങളും അപകീർത്തികരമായ പരാമർശങ്ങൾ നിറഞ്ഞതാണെന്നും ഇതിനെതിരെ നിയമനടപടി സ്വീകരിക്കുമെന്നും കോൺഗ്രസ് വക്താവ് അഭിഷേക് സിങ്‌വി പറഞ്ഞിരുന്നെങ്കിലും പിന്നീട് അദ്ദേഹം അഭിപ്രായം മാറ്റി. പുസ്തകം ഇന്ത്യയിൽ പ്രസിദ്ധീകരിക്കേണ്ടെന്ന് ഗ്രന്ഥകാരനായ ജാവിയർ മോറോയാണ് തങ്ങളോട് നിർദ്ദേശിച്ചതെന്നാണ് ഇന്ത്യയിലെ പ്രസാധകൻ പ്രമോദ് കപൂറിന്റെ നിലപാട്.
അവലംബം
വർഗ്ഗം:ജീവചരിത്രഗ്രന്ഥങ്ങൾ
ലഹരി (ചലച്ചിത്രം)
ടി.കെ. രാംചന്ദ് സംവിധാനം ചെയ്ത് പുറത്തിറങ്ങിയ 1982 ലെ ഇന്ത്യൻ മലയാളം ചിത്രമാണ് ലഹരി. പ്രേമ, രാധാകൃഷ്ണൻ, രാഘവൻ, രാമകൃഷ്ണൻ എന്നിവരാണ് ഈ ചിത്രത്തിലെ പ്രധാന വേഷങ്ങളിൽ പ്രത്യക്ഷപ്പെട്ടത്. ജി ദേവരാജനാണ് ചിത്രത്തിലെ ഗാനങ്ങൾക്ക് സംഗീതം നൽകിയത്.
ഗാനങ്ങൾ
പി. ഭാസ്‌കരൻ, ടി കെ രാംചന്ദ്, വയലാർ രാമവർമ്മ എന്നിവർ സംഗീതം നൽകിയത് ജി. ദേവരാജനാണ്.
പുറംകണ്ണികകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ഭാസ്കരൻ- ദേവരാജൻ ഗാനങ്ങൾ വർഗ്ഗം:മധു അമ്പാട്ട് കാമറ ചലിപ്പിച്ച ചലച്ചിത്രങ്ങൾ
റോബർട്ട് കിർക്ക്
മന്ത്രിയും ഗേലിക് പണ്ഡിതനും ഒരു ഫോക്ക്‌ലോറിസ്റ്റുമായിരുന്നു റോബർട്ട് കിർക്ക് (9 ഡിസംബർ 1644 - 14 മെയ് 1692). അദ്ദേഹം ദി സീക്രട്ട് കോമൺ‌വെൽത്ത്, ഫെയറി ഫോക്ക്‌ലോർ, മന്ത്രവാദം, പ്രേതങ്ങൾ, ആറാം ഇന്ദ്രിയം സ്കോട്ടിഷ് ഹൈലാൻഡ്സിലെ ആളുകൾ ഒരു പ്രതിഭാസമായി വിവരിച്ചിരിക്കുന്ന ഒരു തരം എക്സ്ട്രാസെൻസറി പെർസെപ്ഷൻ എന്നിവയെക്കുറിച്ചുള്ള ഒരു ഗ്രന്ഥത്തിലൂടെ പ്രശസ്തനായിരുന്നു. ഫോക്ലോറിസ്റ്റായ സ്റ്റുവർട്ട് സാൻഡേഴ്സണും പുരാണ ഗവേഷകനായ മറീന വാർണറും കിർക്കിന്റെ അമാനുഷിക കഥകളുടെ ശേഖരത്തെ ഐന്ദ്രജാലികവും ആറാം ഇന്ദ്രിയം സംബന്ധിച്ച ഏറ്റവും പ്രധാനപ്പെട്ടതുമായ കൃതികളിൽ ഒന്നായി വിശേഷിപ്പിച്ചു. ക്രിസ്ത്യൻ തത്ത്വചിന്തകനും മതപഠന പണ്ഡിതനുമായ ഡേവിഡ് ബെന്റ്‌ലി ഹാർട്ട് കിർക്ക് ദി സീക്രട്ട് കോമൺ‌വെൽത്ത് എഴുതിയതിന് "അവരുടെ സംസ്‌കാരത്തിന്റെ കഥകളിൽ നിഷ്‌കളങ്കമായി ഇടപെടുന്ന നിരുപദ്രവകാരികളായ സ്കോട്ടിഷ് നാട്ടിൻപുറത്തുകാരെ" കാര്യഗൗരവമില്ലാതെ പ്രവർത്തിക്കുകയും "കറുത്ത കലകൾ പരിശീലിച്ചതിന് പ്രെസ്‌ബിറ്റീരിയൻ കോടതികൾ തങ്ങളെത്തന്നെ കുറ്റപ്പെടുത്തുകയും ചെയ്തു."
Notes
Attribution
External links
വർഗ്ഗം:1644-ൽ ജനിച്ചവർ
പഞ്ചവടി (ചലച്ചിത്രം)
എം എസ് പ്രൊഡക്ഷൻസിന്റെ ബാനറിൽ വി എം ചാണ്ടി നിർമ്മിച്ച് ജെ ശശികുമാർ സംവിധാനം ചെയ്ത് 1973ൽ പുറത്തിറങ്ങിയ മലയാളചലച്ചിത്രമാണ് പഞ്ചവടി. ഈചിത്രം1970 ജൂലൈ 17-ന് കേരളത്തിൽ പ്രദർശനം തുടങ്ങി
അവലംബം
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾവർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ
സാൽക്കിയ പ്ലീനം
കമ്മ്യൂണിസ്റ്റ് പാർട്ടി ഓഫ് ഇന്ത്യാ മാർക്സിസ്റ്റിന്റെ പ്രത്യേക സമ്മേളനങ്ങളിൽ പ്രധാനപ്പെട്ടതാണ് 1978 ഡിസംബർ 27 മുതൽ 31 വരെ പശ്ചിമബംഗാളിലെ സാൽക്കിയയിൽ ചേർന്ന സാൽക്കിയ പ്ലീനം. പരമോന്നത സമ്മേളനമായ പാർട്ടി കോൺഗ്രസിലല്ലാതെ പ്രത്യയശാസ്ത്ര - സംഘടനാ വിഷയങ്ങൾ ചർച്ച ചെയ്യുന്നതിനായി സി.പി.ഐ (എം) സംഘടിപ്പിക്കുന്ന പ്രത്യേക സമ്മേളനമാണ് പ്ലീനങ്ങൾ. അതേവർഷമാദ്യം ജലന്ധറിൽ നടന്ന പത്താം പാർട്ടി കോൺഗ്രസിന്റെ തീരുമാനപ്രകാരം പാർടിയുടെ സംഘടനാപരമായ പ്രശ്‌നങ്ങൾ ചർച്ച ചെയ്‌തു തീരുമാനമെടുക്കാനും ബഹുജനാടിത്തറ വർദ്ധിപ്പിക്കാനുമുള്ള വഴികൾ തേടാനുമാണ് സാൽക്കിയ പ്ലീനം ചേർന്നത്.
കേന്ദ്രഭരണത്തിൽ ആദ്യ കോൺഗ്രസിതര സർക്കാർ ജനതാപാർട്ടിയുടെ നേതൃത്വത്തിൽ അധികാരത്തിലേറിയതിനെ തുടർന്നാണ് സി.പി.ഐ (എം) ന്റെ സ്വാധീനം ഇന്ത്യയൊട്ടാകെ വ്യാപിപ്പിക്കണമെന്ന ലക്ഷ്യത്തോടെയുള്ള പദ്ധതികൾ ആവിഷ്കരിക്കാൻ ഈ സമ്മേളനം ചേർന്നത്. എന്നാൽ സമ്മേളനം അംഗീകരിച്ച തീരുമാനങ്ങൾ ഫലപ്രദമായി നടപ്പാക്കാനായില്ല എന്ന് വിമർശനങ്ങളും പഠനങ്ങളും ചൂണ്ടിക്കാട്ടുന്നു.
അവലംബം
വർഗ്ഗം:കമ്മ്യൂണിസം
ഇന്റർനാഷണൽ സൊസൈറ്റി ഓഫ് അൾട്രാസൗണ്ട് ഇൻ ഒബ്സ്റ്റട്രിക്സ് ആൻഡ് ഗൈനക്കോളജി
ഇന്റർനാഷണൽ സൊസൈറ്റി ഓഫ് അൾട്രാസൗണ്ട് ഇൻ ഒബ്‌സ്റ്റട്രിക്‌സ് ആൻഡ് ഗൈനക്കോളജി (ഐഎസ്യുഒജി, സൊസൈറ്റി ഫോർ വിമൻസ് ഇമേജിംഗ്) ഇംഗ്ലണ്ടിലും വെയിൽസിലും രജിസ്റ്റർ ചെയ്തിട്ടുള്ള ഒരു പ്രൊഫഷണൽ അംഗത്വ അസോസിയേഷനും ചാരിറ്റിയുമാണ്. നിലവിൽ 126 രാജ്യങ്ങളിലെ ഒബ്‌സ്റ്റട്രീഷ്യൻമാർ, ഗൈനക്കോളജിസ്റ്റുകൾ, സോണോഗ്രാഫർമാർ, റേഡിയോഗ്രാഫർമാർ, റേഡിയോളജിസ്റ്റുകൾ, മിഡ്‌വൈഫ്‌മാർ, മെറ്റേണൽ - ഫീറ്റൽ മെഡിസിൻ വിദഗ്ദർ, മറ്റ് സബ്‌സ്‌പെഷ്യാലിറ്റി മെഡിക്കൽ പ്രൊഫഷണലുകൾ എന്നിവരുൾപ്പെടെ, ലോകമെമ്പാടുമുള്ള ഒബ്‌സ്റ്റട്രിക്, ഗൈനക്കോളജിക്കൽ പ്രാക്ടീസിൽ അൾട്രാസോണോഗ്രാഫി ഉപയോഗിക്കുന്ന പ്രൊഫഷണലുകളെ ഐഎസ്യുഒജി പ്രതിനിധീകരിക്കുകയും പിന്തുണയ്ക്കുകയും ചെയ്യുന്നു.
ഫൗണ്ടേഷൻ
1991-ൽ പ്രൊഫ. സ്റ്റുവർട്ട് കാംപ്ബെൽ (പ്രസിഡന്റ് 1991-1998) സ്ഥാപിച്ച സൊസൈറ്റി, അതിന്റെ ആദ്യ വാർഷിക വേൾഡ് കോൺഗ്രസ് 1991 ജനുവരിയിൽ ലണ്ടനിൽ നടത്തി, അതിൽ അതിന്റെ സ്ഥാപക അംഗങ്ങളായ 1,000 ൽ അധികം പ്രതിനിധികൾ പങ്കെടുത്തു.
ജേണൽ
ഐഎസ്യുഒജി അതിന്റെ പ്രതിമാസ പിയർ-റിവ്യൂ ജേണൽ, അൾട്രാസൗണ്ട് ഇൻ ഒബ്‌സ്റ്റട്രിക്‌സ് & ഗൈനക്കോളജി പ്രസിദ്ധീകരിക്കുന്നു. ജേണൽ സൈറ്റേഷൻ റിപ്പോർട്ടുകൾ പ്രകാരം, ജേണലിന് 2020 ഇംപാക്ട് ഫാക്‌ടർ 7.299 ഉണ്ട്, "ഒബ്‌സ്റ്റെട്രിക്‌സ് & ഗൈനക്കോളജി" വിഭാഗത്തിലെ 83 ജേണലുകളിൽ ഇത് 5-ആം സ്ഥാനത്താണ്. ആന്റണി ഒഡിബോയാണ് നിലവിലെ ചീഫ് എഡിറ്റർ. ഒറിജിനൽ ലേഖനങ്ങൾ, കേസ് റിപ്പോർട്ടുകൾ, അഭിപ്രായ ലേഖനങ്ങൾ, ചിട്ടയായ അവലോകനങ്ങൾ എന്നിവ സാധാരണ ഫീച്ചറുകളിൽ ഉൾപ്പെടുന്നു. ഓരോ മാസവും കുറഞ്ഞത് ഒരു ലേഖനമെങ്കിലും സൗജന്യ ആക്‌സസ് ആയി തിരഞ്ഞെടുക്കുകയും ഉയർന്ന ക്ലിനിക്കൽ ഇംപാക്ട് ഉള്ള പേപ്പറിൽ ജേണൽ ക്ലബ് സ്ലൈഡുകൾ നിർമ്മിക്കുകയും ചെയ്യുന്നു.
ലോക കോൺഗ്രസ്
ഏറ്റവും പുതിയ ഗവേഷണ കണ്ടെത്തലുകളുടെ ആശയവിനിമയത്തിനും വ്യാപനത്തിനും നിലവിലെ ക്ലിനിക്കൽ മാനേജ്‌മെന്റ് പ്രശ്‌നങ്ങളെക്കുറിച്ചുള്ള ചർച്ചകൾക്കും ഗവേഷണ സഹകരണം പ്രോത്സാഹിപ്പിക്കുന്നതിനും ഐഎസ്യുഒജി ഒരു വാർഷിക വേൾഡ് കോൺഗ്രസിന് ആതിഥേയത്വം വഹിക്കുന്നു. ഏറ്റവും ഒടുവിലത്തെ കോൺഗ്രസ്; 30-ാമത് ലോക കോൺഗ്രസ്, വെർച്വൽ ആയി നടന്നു, 120 രാജ്യങ്ങളിൽ നിന്നായി 3000-ത്തിലധികം പേർ പങ്കെടുത്തു.
ഭാവിയിലെയും കഴിഞ്ഞ ഐഎസ്യുഒജി വേൾഡ് കോൺഗ്രസുകളുടെയും പട്ടിക
വിദ്യാഭ്യാസം
ഐഎസ്യുഒജി അതിന്റെ അംഗങ്ങൾക്ക് അതിന്റെ തീവ്ര വിദ്യാഭ്യാസ കോഴ്‌സ് പ്രോഗ്രാമും വിപുലമായ ഓൺലൈൻ വിദ്യാഭ്യാസ ഉറവിടങ്ങളും ഉൾപ്പെടെയുള്ള വിദ്യാഭ്യാസ അവസരങ്ങൾ നൽകുന്നു. ഐഎസ്യുഒജി അതിന്റെ സൗജന്യ ട്രെയിനി അംഗത്വ പ്രോഗ്രാമിലൂടെയും ഐഎസ്യുഒജി (ഐഎസ്യുഒജി അംഗീകൃത കോഴ്‌സുകൾ) അംഗീകരിച്ച അന്താരാഷ്ട്ര വിദ്യാഭ്യാസ കോഴ്‌സുകൾക്കുള്ള അംഗത്വ ഉൾപ്പെടുത്തലിലൂടെയും, കുറഞ്ഞ വിഭവങ്ങളുള്ള ഗ്രൂപ്പുകൾക്കും പ്രദേശങ്ങൾക്കും പിന്തുണ നൽകുന്നു.
ഔട്ട്റീച്ച്
ലോകാരോഗ്യ സംഘടനയുടെ (WHO) പിന്തുണയോടെയും നാഷണൽ സെന്റർ ഫോർ ഫെറ്റൽ മെഡിസിൻ (NCFM, നോർവേ), നോർവീജിയൻ ഗവൺമെന്റ് എന്നിവയിൽ നിന്നുള്ള ധനസഹായത്തോടെയുമാണ് ഐഎസ്യുഒജി-യുടെ ആദ്യ ഔട്ട്‌റീച്ച് പ്രോഗ്രാം വികസിപ്പിച്ചത്. 1996-ൽ ഫിലിപ്പീൻസിലെ മനിലയിലാണ് ആദ്യത്തെ ഔട്ട്‌റീച്ച് കോഴ്‌സ് നടന്നത്. ലോകത്തിന്റെ താഴ്ന്ന പ്രദേശങ്ങളിൽ മാതൃ ആരോഗ്യ സേവനങ്ങൾ മെച്ചപ്പെടുത്തുന്നതിന് ഔട്ട്‌റീച്ച് പ്രതിജ്ഞാബദ്ധമാണ്:
ഐഎസ്യുഒജി ഔട്ട്‌റീച്ച് സ്ഥാപിതമായതുമുതൽ, മംഗോളിയ, ഘാന, സോമാലിലാൻഡ്, ഹെയ്തി, ദക്ഷിണാഫ്രിക്ക എന്നിവയുൾപ്പെടെയുള്ള രാജ്യങ്ങളിൽ 130-ലധികം പ്രൊഫഷണലുകൾക്ക് പരിശീലനം നൽകിയിട്ടുണ്ട്, കൂടാതെ ഓസ്‌ട്രേലിയയിലെ ആദിവാസി സമൂഹങ്ങളെയും സിറിയയിലെയും ലെബനനിലെയും അഭയാർത്ഥി കമ്മ്യൂണിറ്റികളെയും സഹായിക്കുന്നതിനുള്ള റിസോഴ്‌സിംഗ് പ്രോജക്റ്റുകളും നടത്തി.
അംഗത്വവും ഭരണവും
ഐഎസ്യുഒജി-ന്റെ ഇരുപത് ട്രസ്റ്റിമാരുടെ ബോർഡ്, എഡിറ്റോറിയൽ ബോർഡ്, കമ്മിറ്റി അംഗങ്ങൾ എന്നിവയുൾപ്പെടെയുള്ള അന്താരാഷ്ട്ര അംഗത്വം, വിദ്യാഭ്യാസ പരിശീലന പരിപാടികൾ വികസിപ്പിക്കുന്നതിനും മാതൃ ആരോഗ്യം മെച്ചപ്പെടുത്തുന്നതിനുള്ള സൊസൈറ്റിയുടെ ദൗത്യത്തെ പിന്തുണച്ച് ശാസ്ത്രീയ ഗവേഷണങ്ങൾ പ്രചരിപ്പിക്കുന്നതിനും സഹകരിക്കുന്നു. സൊസൈറ്റിയുടെ സാമ്പത്തികവും തന്ത്രപരവുമായ മാർഗനിർദേശത്തിന് ചാരിറ്റിയുടെ ട്രസ്റ്റികൾ (കമ്പനിയുടെ ഡയറക്ടർമാരും) ഉത്തരവാദികളാണ്.
ദൗത്യവും ലക്ഷ്യങ്ങളും
ഏറ്റവും ഉയർന്ന നിലവാരമുള്ള വിദ്യാഭ്യാസത്തിന്റെയും ശാസ്ത്രീയ വിവരങ്ങളുടെയും വിശാലമായ പ്രചരണത്തിലൂടെ സ്ത്രീകളുടെയും അവരുടെ കുടുംബങ്ങളുടെയും ആരോഗ്യം മെച്ചപ്പെടുത്താനുള്ള ദൗത്യവുമായി ഐഎസ്യുഒജി പ്രവർത്തിക്കുന്നു. ലോകത്തിലെ എല്ലാ സ്ത്രീകൾക്കും അൾട്രാസൗണ്ട് ആക്‌സസ് ഉണ്ടായിരിക്കണം, ഓരോ സ്‌കാൻ ദാതാവും കഴിവുള്ളവരായിരിക്കണം, കൂടാതെ പ്രസവ, ഗൈനക്കോളജിക്കൽ അവസ്ഥകളുടെ രോഗനിർണയം ഫലപ്രദമാകുകയും സ്ത്രീകളുടെ ആരോഗ്യ സംരക്ഷണ ഫലങ്ങൾ മെച്ചപ്പെടുകയും ചെയ്യുക എന്നതാണ് സൊസൈറ്റിയുടെ ദീർഘകാല കാഴ്ചപ്പാട്.
പുറം കണ്ണികൾ
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
ഇംതിയാസ് ഖുറേശി
ഇന്ത്യയിലെ പേരുകേട്ട ഒരു പാചകവിദഗ്ദനാണ് ഇംതിയാസ് ഖുറേശി. ഐ.ടി.സി ഹോട്ടൽ ശൃംഖലയിലെ മാസ്റ്റർ ചെഫ് ആയ ഇംതിയാസ്, ദം പുഖ്ത് പാരമ്പര്യത്തെ പുനരുജ്ജീവിപ്പിച്ചവരിൽ പ്രമുഖനാണ്. ഇന്ത്യൻ പ്രധാനമന്ത്രിമാരും പ്രസിഡന്റുമാരും ആതിധേയത്വം വഹിച്ച നിരവധി ഔദ്യോഗികവിരുന്നുകളിൽ അദ്ദേഹം പ്രവർത്തിച്ചിട്ടുണ്ട്.
ജീവിതരേഖ
1931-ൽ ഉത്തർപ്രദേശിലെ ലഖ്നോവിൽ ഇംതിയാസ് ജനിച്ചു. കുടുംബാംഗങ്ങൾ പാചകകല ജീവനോപാധിയാക്കിയവരായിരുന്നു. അമ്മാവന്റെ കൂടെ തന്റെ പാചകജീവിതമാരംഭിച്ച ഇംതിയാസ് ഖുറൈശി, പിന്നീട് ഇന്ത്യൻ സേനയിലേക്ക് കാറ്ററിങ് നടത്തുന്ന കൃഷ്ണ കാറ്റെറേഴ്സിൽ ചേർന്നു. ഏതാനും റെസ്റ്റോറന്റുകളിലെ ജോലിക്ക് ശേഷം 1979-ൽ അദ്ദേഹം ഐ.ടി.സി ഹോട്ടൽസിൽ പ്രവർത്തനമാരംഭിച്ചു. അവിടെ മാസ്റ്റർ ചെഫ് ആകുന്നതിന് മുൻപുള്ള കാലം ഐ.ടി.സി യുടെ പല ഹോട്ടലുകളിലും ജോലി ചെയ്തു.
ഇന്ത്യൻ സർക്കാർ നൽകുന്ന പത്മശ്രീ പുരസ്കാരം, അദ്ദേഹം പാചകകലക്ക് നൽകിയ സംഭാവനകൾ പരിഗണിച്ച് 2016-ൽ നൽകുകയുണ്ടായി. ഈ ബഹുമതി ലഭിക്കുന്ന ആദ്യത്തെ പാചകക്കാരൻ എന്ന പ്രത്യേകത കൂടി ഇദ്ദേഹത്തിനുണ്ട്.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1931-ൽ ജനിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ
നാഷണൽ അക്കാദമി ഓഫ് മെഡിക്കൽ സയൻസസ്
ദേശീയ ആരോഗ്യനയവും ആസൂത്രണവുമായി ബന്ധപ്പെട്ട കാര്യങ്ങളിലും സർക്കാരിനെ ഉപദേശിക്കുന്ന സമിതിയായും ഒരു പ്രൊമോട്ടിംഗ് ഏജൻസിയായും പ്രവർത്തിക്കുന്ന ഇന്ത്യാ ഗവൺമെന്റിന്റെ കീഴിലുള്ള ഒരു നോഡൽ ഏജൻസിയാണ് നാഷണൽ അക്കാദമി ഓഫ് മെഡിക്കൽ സയൻസസ് (ഇന്ത്യ) അല്ലെങ്കിൽ NAMS. മെഡിക്കൽ, ആരോഗ്യ പ്രൊഫഷണലുകൾക്ക് തുടർ മെഡിക്കൽ വിദ്യാഭ്യാസം (സി‌എം‌ഇ). മെഡിക്കൽ അക്കാദമികളുടെ ആഗോള ശൃംഖലയായ ഇന്റർ അക്കാദമി മെഡിക്കൽ പാനലിന്റെ (ഐ‌എ‌എം‌പി) ഭാഗമാണിത്. അക്കാദമിയുടെ ആസ്ഥാനം അൻസാരി നഗറിലെ അംസാരി നഗർ, ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ഇന്ത്യൻ കൗൺസിൽ ഓഫ് മെഡിക്കൽ റിസർച്ച് ഹൗസ്, ഇന്ത്യൻ തലസ്ഥാനമായ ന്യൂഡൽഹിയിലെ മഹാത്മ ഗാന്ധി മാർഗ് എന്നയിടത്താണ്.
ഉല്‌പത്തി
നാഷണൽ അക്കാദമി ഓഫ് മെഡിക്കൽ സയൻസസ്, ഇന്ത്യൻ അക്കാദമി ഓഫ് മെഡിക്കൽ സയൻസസ് എന്ന രജിസ്റ്റർ ചെയ്ത സൊസൈറ്റിയായി 1961 ഏപ്രിൽ 21 ന് ഇന്ത്യയിൽ മെഡിക്കൽ വിദ്യാഭ്യാസത്തിന്റെയും ഗവേഷണത്തിന്റെയും ഉന്നമനത്തിനായി ആരംഭിച്ചു. 1961 ഡിസംബർ 19 ന് അന്നത്തെ പ്രധാനമന്ത്രിയായിരുന്ന ജവഹർലാൽ നെഹ്‌റു സ്ഥാപനം ആരംഭിച്ചപ്പോൾ ന്യൂഡൽഹിയിലെ നംസ് ഹൗസിലാണ് അക്കാദമി പ്രവർത്തിക്കാൻ തുടങ്ങിയത്. 1963 ൽ ന്യൂഡൽഹിയിലെ വിജ്ഞാന ഭവനിലാണ് ഉദ്ഘാടന സമ്മേളനം നടന്നത്. സർവേപ്പള്ളി രാധാകൃഷ്ണൻ പ്രസംഗിച്ചു. 1976 നവംബർ 16 ന് അക്കാദമി തന്നെ നാഷണൽ അക്കാദമി ഓഫ് മെഡിക്കൽ സയൻസസ് (ഇന്ത്യ) എന്ന് സ്വയം പേരുമാറ്റി.
ഭരണം
ഇന്ത്യൻ മെഡിക്കൽ കമ്മ്യൂണിറ്റിയിൽ നിന്ന് തിരഞ്ഞെടുക്കപ്പെട്ട 22 അംഗങ്ങൾ ഉൾപ്പെടുന്ന ഒരു കൗൺസിലാണ് അക്കാദമിയുടെ ഭരണം, ഒരു പ്രസിഡന്റും വൈസ് പ്രസിഡന്റും നേതൃത്വം വഹിക്കുന്നു, സാമ്പത്തിക കാര്യങ്ങളിൽ ഒരു ട്രഷറർ അവരെ സഹായിക്കുന്നു. നിലവിലെ പ്രസിഡന്റാണ് മുകുന്ദ് എസ്. ജോഷി, സഞ്ജയ് വാധ്വ, മനോരമ ബെറി എന്നിവർ യഥാക്രമം വൈസ് പ്രസിഡന്റും ട്രഷററുമായി സേവനം അനുഷ്ഠിക്കുന്നു. കൗൺസിൽ അംഗങ്ങളിൽ ശ്രദ്ധേയരായ നിരവധി മെഡിക്കൽ വ്യക്തികളായ പി കെ ദവേ, സരോജ് ചൂരമണി ഗോപാൽ, മോഹൻ കാമേശ്വരൻ എന്നിവരും ഉൾപ്പെടുന്നു.
എമെറിറ്റസ് പ്രൊഫസർമാർ
ശ്രദ്ധേയമായ സേവന പ്രൊഫൈലും നേട്ടങ്ങളും എമെറിറ്റസ് പ്രൊഫസർ എന്ന പദവി ഉപയോഗിച്ച് അക്കാദമി അക്കാദമിക് വിദഗ്ധരെ ബഹുമാനിക്കുന്നു. എമെറിറ്റസ് പ്രൊഫസർ ടൈറ്റിൽ ഹോൾഡർമാരുടെ പട്ടിക ഇനിപ്പറയുന്നു:
ജേണൽ ഓഫ് അക്കാദമി
അക്കാദമി ഒരു ത്രൈമാസ ജേണൽ പ്രസിദ്ധീകരിക്കുന്നു, അന്നൽസ് ഓഫ് നാഷണൽ അക്കാദമി ഓഫ് മെഡിക്കൽ സയൻസസ് (ഇന്ത്യ), ഇത് ഗവേഷകർക്കും വിദ്യാഭ്യാസ വിദഗ്ധർക്കും വിദ്യാഭ്യാസ അഡ്മിനിസ്ട്രേറ്റർമാർക്കും അവരുടെ കൃതികൾ പ്രസിദ്ധീകരിക്കുന്നതിനുള്ള ഒരു വേദി നൽകുന്നു. സഞ്ജീവ് മിശ്ര പത്രാധിപരാണ്. വി. മോഹൻ കുമാർ, മോഹൻ കാമേശ്വരൻ എന്നിവർ യഥാക്രമം അസോസിയേറ്റ് എഡിറ്ററും അസിസ്റ്റന്റ് എഡിറ്ററുമാണ്. അവരെ എഡിറ്റോറിയൽ ബോർഡും എഡിറ്റോറിയൽ അസിസ്റ്റന്റുമാരുടെ സംഘവും സഹായിക്കുന്നു.
അവാർഡുകളും സമ്മാനങ്ങളും
ഗവേഷണം, സേവനം, പ്രസിദ്ധീകരണം, അക്കാദമിക് മേഖലകളിലെ സംഭാവനകൾക്കായി ആറ് വാർഷിക അവാർഡുകൾ അക്കാദമി ഏർപ്പെടുത്തിയിട്ടുണ്ട്. ഗവേഷണം, സേവനം, പ്രസിദ്ധീകരണം, അക്കാദമിക് മേഖലകളിലെ സംഭാവനകൾക്കായി ആറ് വാർഷിക അവാർഡുകൾ അക്കാദമി ഏർപ്പെടുത്തിയിട്ടുണ്ട്.
40 വയസ്സിന് താഴെയുള്ള ഒരു വിദ്യാർത്ഥി നടത്തിയ ഗവേഷണത്തിലെ മികവിനെ അവാർഡ് അംഗീകരിക്കുന്നു, കൂടാതെ ബയോമെഡിക്കൽ സയൻസ് മേഖലയിലെ പ്രസിദ്ധീകരിക്കാത്ത പ്രവർത്തനങ്ങൾക്ക് ഇത് അവസരമൊരുക്കുന്നു. 1974 ൽ സ്ഥാപിതമായ അക്കാദമിയുടെ സ്ഥാപക കൂട്ടാളികളിൽ ഒരാളുടെ ബഹുമാനാർത്ഥം അവാർഡ് വെങ്കല മെഡലും ക്യാഷ് പ്രൈസും വഹിക്കുന്നു.
വെങ്കല മെഡലും ക്യാഷ് പ്രൈസും വഹിച്ചുകൊണ്ട് ശ്രീറാം ഫൗണ്ടേഷന്റെ ഒരു എൻ‌ഡോവ്‌മെന്റാണ് അവാർഡ് ഏർപ്പെടുത്തിയത്, ഇതിന് മുമ്പുള്ള മൂന്ന് വർഷ കാലയളവിൽ കമ്മ്യൂണിറ്റി ഹെൽത്ത്, മെഡിസിൻ, മെഡിക്കൽ വിദ്യാഭ്യാസം, ഹോസ്പിറ്റൽ അഡ്മിനിസ്ട്രേഷൻ എന്നിവയിൽ പ്രസിദ്ധീകരിക്കാത്ത ഏറ്റവും മികച്ച പ്രവർത്തനത്തിന് അവാർഡ് ലഭിച്ചു. അവാർഡ്.
ഫെലോ ​​ഓഫ് അക്കാദമി സ്ഥാപിച്ച ഈ അവാർഡ് വൻകുടലുമായി ബന്ധപ്പെട്ട രോഗങ്ങളെക്കുറിച്ചുള്ള മികച്ച ഫീൽഡ് വർക്കുകൾക്കായി തുറന്നിരിക്കുന്നു. ഇന്ത്യയിൽ അദ്ദേഹം ചെയ്ത ജോലിയെക്കുറിച്ച് അഭിലാഷം സമർപ്പിച്ച പ്രബന്ധത്തിന്റെ അടിസ്ഥാനത്തിലാണ് സൂക്ഷ്മപരിശോധന.
ന്യൂറോളജിക്കൽ‌ അല്ലെങ്കിൽ‌ മാനസിക പീഡനത്തിനിരയായ ആളുകളുടെ ശാരീരികവും മാനസികവുമായ സാമൂഹിക പുനരധിവാസ മേഖലയിൽ‌ ഇന്ത്യയിൽ‌ നടത്തിയ പ്രവർ‌ത്തനങ്ങളെ അംഗീകരിക്കുന്ന അക്കാദമിയിലെ ഒരു അംഗം സ്ഥാപിച്ച മറ്റൊരു അവാർ‌ഡാണിത്. വെങ്കല മെഡലും ക്യാഷ് പ്രൈസും അടങ്ങുന്നതാണ് അവാർഡ്.
മറ്റൊരു ഇന്ത്യൻ സ്ഥാപനത്തിൽ വിപുലമായ പഠനത്തിനായി ഒരു ഇന്ത്യൻ വിദ്യാഭ്യാസ സ്ഥാപനത്തിന്റെ ഫാക്കൽറ്റിക്ക് തുറന്ന ഫെലോഷിപ്പാണിത്. ഇന്ത്യയിലെ സ്ഥാപന മേധാവികളിൽ നിന്ന് ലഭിച്ച നാമനിർദ്ദേശങ്ങളുടെ അടിസ്ഥാനത്തിലാണ് ഫെലോഷിപ്പ് നൽകുന്നത്. ബയോമെഡിക്കൽ എഞ്ചിനീയറിംഗ് മേഖലയിലെ ഒരു ഗവേഷകൻ പ്രസിദ്ധീകരിച്ചതോ പ്രസിദ്ധീകരിക്കാത്തതോ ആയ മികച്ച കൃതിക്ക് അവാർഡ് നൽകുകയും വെങ്കല മെഡലും ക്യാഷ് പ്രൈസും വഹിക്കുകയും ചെയ്യുന്നു.
ഈ അവാർഡുകൾക്ക് പുറമേ, രണ്ട് വാർഷിക പ്രഭാഷണങ്ങളായ 'NAMS Oration', Dr. K. L. Wig Oration, അക്കാദമി സ്ഥാപിച്ചിട്ടുണ്ട്.
റാപ്പിഡ് ആന്റിജൻ ടെസ്റ്റ്
റാപ്പിഡ് ആന്റിജൻ ടെസ്റ്റ് (റാറ്റ്), അല്ലെങ്കിൽ റാപ്പിഡ് ടെസ്റ്റ് റാപിഡ് ഡയഗ്നോസ്റ്റിക് ടെസ്റ്റിന് ഉദാഹരണമാണ്. പോയന്റ് ഓഫ് കെയർ ടെസ്റ്റിങ്ങിന് അനുയോജ്യമായ ടെസ്റ്റുകൊണ്ട് ആന്റിജൻ ഉണ്ടോ ഇല്ലയോ എന്നു പെട്ടെന്നു തന്നെ തിരിച്ചറിയാൻ സാധിക്കും. കോവിഡ്-19 ന് കാരണമായ സാർസ്-കോവ്-2 വൈറസുകളെ തിരിച്ചറിയാനാണ് ഇത് കൂടുതലായും ഉപയോഗിക്കുന്നത്. ആന്റിബോഡികളെ തിരിച്ചറിയുന്ന ആന്റിബോഡി ടെസ്റ്റ്, ന്യൂക്ലിക് ആസിഡുകളെ തിരിച്ചറിയുന്ന ന്യൂക്ലിക് ആസിഡ് ടെസ്റ്റ് എന്നീ മെഡിക്കൽ ടെസ്റ്റുകളിൽ നിന്നു വ്യത്യസ്തമായി ഫ്ലോ ടെസ്റ്റുകൾക്ക് ഉദാഹരണമായ റാപ്പിഡ് ടെസ്റ്റുകൾ മാംസ്യങ്ങളെയാണ് തിരിച്ചറിയുന്നത്. റാപ്പിഡ് ടെസ്റ്റുകൾ ലബോറട്ടറികളിൽ ഉപയോഗിക്കാവുന്നവയോ പോയന്റ് ഓഫ് കെയറിൽ ഉപയോഗിക്കാവുന്നവയോ ആണ്. റാപ്പിഡ് ടെസ്റ്റുകൾ സാധാരണയായി 5 മുതൽ 30 മിനിറ്റിനുള്ളിൽ ഫലം തരുന്നു. അതോടൊപ്പം പരിശീലനമോ അടിസ്ഥാന സൗകര്യങ്ങളോ വളരെ കുറച്ചേ ഇതിനാവശ്യമുള്ളൂ കൂടാതെ ചിലവ് കുറവാണെന്ന പ്രത്യേകതയുമുണ്ട്.
COVID-19 റാപ്പിഡ് ആന്റിജൻ ടെസ്റ്റുകൾ
COVID-19ന് റാപ്പിഡ് ആന്റിജൻ ടെസ്റ്റുകൾ വളരെ ഉപയോഗപ്രദമാണ്. ലാറ്ററൽ ഫ്ലോ ടെസ്റ്റുകൾ എന്ന് വിളിക്കപ്പെടുന്ന ഇവ ലോകത്താകമാനമുള്ള സർക്കാറുകൾക്ക് ഉപകാരപ്രദമായവയാണ്. ചുരുങ്ങിയ പരിശീലനത്തിലൂടെ ഇവ വേഗത്തിൽ ചെയ്യാൻ സാധിക്കും. നിലവിലുള്ള പി‌സി‌ആർ ടെസ്റ്റുകളുമായി താരതമ്യം ചെയ്യുമ്പോൾ ഇതിനുള്ള ചെലവ് വളരെയധികം കുറവുമാണ്. 5-30 മിനിറ്റിനുള്ളിൽത്തന്നെ ഉപയോഗിക്കുന്ന വ്യക്തിക്ക് ഫലം കിട്ടുകയും ചെയ്യും. റാപ്പിഡ് ആന്റിജൻ ടെസ്റ്റുകൾ മാസ് ടെസ്റ്റിംഗിന്റെയോ പോപ്പുലേഷൻ വൈഡ് സ്ക്രീനിംഗിന്റെയോ ഭാഗമായി വളരെ മികച്ച രീതിയിൽ ഉപയോഗിക്കപ്പെടുന്നു. കാരണം രോഗബാധ കൂടുതലുള്ളതും മറ്റ് നിരവധി ആളുകൾക്കു വൈറസിനെ പടർത്താൻ കൂടുതൽ സാധ്യതയുള്ളവരുമായ വ്യക്തികളെ തിരിച്ചറിയാൻ അവയ്ക്ക് സാധിക്കുന്നു. മുൻപു സൂചിപ്പിച്ച ഗുണഫലങ്ങളോടൊപ്പം ഈ ടെസ്റ്റുകളെ ഉപയോഗിക്കാനുള്ള കാരണവുമിതാണ്. പി‌സി‌ആർ പോലെയുള്ള കോവിഡ്-19 മറ്റ് ടെസ്റ്റുകളിൽ നിന്ന് ഇത് അല്പം വ്യത്യാസപ്പെട്ടിരിക്കുന്നു. പി‌സി‌ആർ സാധാരണയായി വ്യക്തിഗതമായ ടെസ്റ്റുകൾക്കായാണ് ഉപയോഗിക്കുന്നത്.
അവലംബം
വർഗ്ഗം:ജൈവസാങ്കേതികവിദ്യ വർഗ്ഗം:തന്മാത്രാ ജീവശാസ്ത്രം
ബാവലി
വയനാട് ജില്ലയിൽ മാനന്തവാടി താലൂക്കിൽ തിരുനെല്ലി പഞ്ചായത്തിൽ സ്ഥിതി ചെയ്യുന്ന ഗ്രാമമാണ് ബാവലി. മാനന്തവാടിയിൽ നിന്നു പതിനാറ് കിലോമീറ്റർ അകലെയുളള ഈ ഗ്രാമം കേരള-കർണ്ണാടക അതിർത്തിയാണ്. ബാവലി മഖാമിൽ നിന്നാണ് ഗ്രാമത്തിന് ഈ പേര് കിട്ടിയത് എന്ന് വിശ്വസിക്കുന്നു. ബാവ അലിയുടെ എന്ന പേരിൽ നിന്നാണ് ബാവലി എന്ന നാമം വന്നു ചേർന്നത് എന്നു കരുതുന്നു. വില്യം ലോഗന്റെ മലബാർ മാന്വലിൽ ഈ ഗ്രാമത്തെക്കുറിച്ച് പരാമർശിക്കുന്നുണ്ട്. കാട്ടിക്കുളം വഴി കാട്ടിലൂടെയുളള തന്റെ യാത്രയും ബാവലി പുഴയിൽ നിന്ന് മീൻ പിടിച്ചതും സ്ത്രീകൾ വെളളം കുടത്തിലാക്കി തലയിലേറ്റി കൊണ്ടു പോകുന്നതിനെക്കുറിച്ചും മലബാർ മാന്വലിൽ വിശദികരിക്കുന്നുണ്ട്. പഴശ്ശി പടയാളികളും ബ്രിട്ടീഷ് പട്ടാളവും ബാവലിയിൽ വെച്ച് ഏററുമുട്ടിയതും ലോഗൻ വിശദീകരിക്കുന്നു.
ജനസംഖ്യയിൽ ആദിവാസി വിഭാഗത്തിൽപ്പെട്ടവരാണധികം. അടിയ, കാട്ടുനായ്ക്ക, പണിയ വിഭാഗങ്ങളിൽപ്പെട്ടവരാണിവർ. മീൻകൊല്ലി, പായ്മൂല, തുറമ്പൂർ എന്നിവിടങ്ങളിലാണ് ആദിവാസി കോളനികളുളളത്. വേഡ ഗൗഡരാണ് മറെറാരു വിഭാഗം. ടിപ്പുവിന്റെ കാലത്ത് കർണ്ണാടകയിലെ ചിത്രദുർഗ്ഗയിൽ നിന്നു കുടിയേറിയവരാണിവർ. നിലമ്പൂരിൽ നിന്നും മറ്റും വന്നരാണ് മുസ്ലീം വിഭാഗം. ക്രിസ്ത്യാനികൾ എണ്ണത്തിൽ വളരെ കുറവാണ്.
മൂന്നു ഭാഗവും വനവും ഒരു ഭാഗം പുഴയുമാണ് അതിര്. ബാവലി പുഴയ്ക്ക് കുറുകെ കെട്ടിയിരിക്കുന്ന പാലം കടന്നാൽ കർണ്ണാടകയാണ്.
ഫോറസ്ററ് ഓഫീസ്, പ്രാഥമിക ആരോഗ്യ കേന്ദ്രം, അംഗൺവാടി, ഗവ യു പി സ്കൂൾ ബാവലി എന്നിവയാണിവിടെയുളള സർക്കാർ സ്ഥാപനങ്ങൾ. ഫോറസ്ററ്, എക്സൈസ്, വാണിജ്യ നികുതി ചെക് പോസ്ററുകളും ഇവിടെ ഉണ്ട്. ബാവലി മഖാം, കരിങ്കാളി ക്ഷേത്രം എന്നിവയാണ് ബാവലിയിലെ ആരാധനാലയങ്ങൾ.
== തുറമ്പൂർ - നെൽകൃഷിക്ക് പ്രധാന്യമുള്ള ബാവലിയിലെ വയലോര പ്രദേശമാണ് തുറമ്പൂർ. മല്ലൻ എന്ന ഇവിടുത്തെ ഒരു പ്രധാന കർഷകൻ വർഷങ്ങളായി നാടൻ നെൽവിത്തിനങ്ങൾ ഇവിടെ കൃഷി ചെയ്തുവരുന്നു.കൂടാതെ നല്ലയിനം മരച്ചീനിയും ചേന എന്നിവയും ഇദ്ധേഹം വർഷങ്ങളായി കൃഷി ചെയ്തു വരുന്നു.പരമ്പരാഗത കൃഷിരീതികളെ കുറച്ച് ഇദ്ദേഹത്തിന് നല്ല പാണ്ഡിത്യമുണ്ട്.
പുറംകണ്ണികൾ
വർഗ്ഗം:വയനാട് ജില്ലയിലെ ഗ്രാമങ്ങൾ
കാനാച്ചിലപ്പൻ
കാനാച്ചിലപ്പൻ. ഇംഗ്ലീഷിൽ Brown-cheeked Fulvetta, Brown-cheeked Alcippe എന്നും മുമ്പ് Quaker Babbler എന്നും പേരുണ്ട്. ശാസ്ത്രീയ നാമം Alcippe poioicephala. ഇവ ഇന്ത്യയിലേയും തെക്കു കിഴക്കൻ ഏഷ്യയിലേയും തദ്ദേശ ഇനമാണ്. ഇവയ്ക്ക് ദേശാശടന സ്വഭാവം ഇല്ല. ഇലകൾക്കിടയിൽ മറഞ്ഞിരിക്കുന്ന ഇക്കൂട്ടരെ കണ്ടെത്തുവാൻ എളുപ്പമല്ല. എന്നഌ ഇവ്യുടെ കൂജനം കേട്ടാൽ എളുപ്പം തിരിച്ചറിയാം.
വിവരണം
ചെറിയ വട്ടത്തിലുള്ള ചിറകാണ് ഉള്ളത്. അധികം പറക്കാറില്ല. നീളമുള്ള വാലടക്കം 15 സെ.മീ നീളമുണ്ട്. മുകൾഭാഗം തവിട്ടുനിറമാണ്. ശരീരവും ചിറകും അടയാളങ്ങളില്ലാത്ത മങ്ങിയ നിറമാണ്. കൊക്ക് ഇരുണ്ടതാണ്.
പ്രജനനം
മരങ്ങളിലാണ് കൂടുണ്ടാക്കുന്നത്. ഇലകൾക്കിടായിൽ ഒളിപ്പിച്ച കൂടാണ് ഉണ്ടാക്കുക. ഇവ കൂട് കെട്ടുന്നത് ജനുവരി മുതൽ ജൂൺ വരെയാണ്. പുല്ലും ഇലകളും മോസും നേരീയ വേരുകളും കൊണ്ടാണ് കൂടുണ്ടാക്കുന്നത്. മരത്തിന്റെ കവരങ്ങളിലോ തൂങ്ങിക്കിടക്കുന്ന വിധത്തിലൊ ആണ് കൂട് വെയ്ക്കുന്നത്. ശരാശരി 91.8 മി.മീ വീതിയും 68.21 മിമീ താഴ്ചയും ഉള്ള കൂടാണ് ഉണ്ടാക്കുന്നത്.
2-3 മുട്ടകൾ ഇടുന്നു. 8-12 ദിവസത്തിനകം മുട്ടകൾ വിരിയും.
ഭക്ഷണം
തേനും പ്രാണികളുമാണ് ഭക്ഷണം.
അവലംബം
വർഗ്ഗം:കേരളത്തിലെ പക്ഷികൾ
സുവർണ്ണവല്ലി (പശു)
നാടൻപശുക്കളായ വെച്ചൂരിന്റെയും കാസറകോട് കുള്ളന്റെയും സങ്കരയിനമാണ് സുവർണ്ണവല്ലി. ഏതു കാലാവസ്ഥയിലും ജീവിക്കാൻപറ്റും എന്നതും രോഗപ്രതിരോധശക്തി കൂടുതലാണെന്നതുമാണ് ഇവയുടെ പ്രത്യേകത. ദിവസം രണ്ട് ലിറ്റർ ചുരത്തുന്ന ഇവയുടെ പാലിൽ കൊഴുപ്പും പ്രോട്ടീനും കൂടുതൽ അടങ്ങിയിട്ടുണ്ട്. ചാണകത്തിനും മൂത്രത്തിനും ഔഷധ ഗുണം ഉണ്ട്. ഒരു ലിറ്റർ മൂത്രത്തിന് മാത്രം 75 രൂപയാണ് വില. ഇവയുടെ പിത്തസഞ്ചിയിൽ നിന്ന് ലഭിക്കുന്ന ഗോരോചനം എന്ന പദാർത്ഥം മരുന്നുത്പാദനത്തിനും ഉപയോഗിക്കുന്നുണ്ട്.
അവലംബം
വർഗ്ഗം:കന്നുകാലി വർഗ്ഗങ്ങൾ വർഗ്ഗം:പശു വർഗ്ഗം:കേരളത്തിലെ തനതു കന്നുകാലി ജനുസ്സുകൾ വർഗ്ഗം:ഇന്ത്യൻ കന്നുകാലിയിനങ്ങൾ
പതിവയ്ക്കൽ
അംഗപ്രജനനമാർഗങ്ങളിൽ സാധാരണമായി പിന്തുടരുന്ന ഒരു രീതിയാണ് പതിവയ്ക്കൽ (Layering). ചെടിയുടെ തണ്ടിൽ വേര് പിടിപ്പിച്ച് പ‍ുതിയൊര‍ു ചെടി വളർത്ത‍ുന്നതാണ് ഇത്. സസ്യത്തിന്റെ പ്രത്യേകതയന‍ുസരിച്ച് വിവിധ രീതികളിൽ പതിവയ്ക്കൽ നടത്താറ‍ുണ്ട്. മുന്തിരി, മുല്ല, റോസ, മാവ്, ആപ്പിൾ, പ്ലം, പിയർ എന്നിവയിലൊക്കെ പതിവയ്ക്കൽ സാധാരണയായി നടത്താം.
വായ‍ുവിൽ പതിവക്കൽ
തെരെഞ്ഞെട‍ുത്ത ചെടിയുടെ പച്ചനിറം മാറിയ തണ്ടിൽ അതിന് ദോഷം വരാത്ത രീതിയിൽ തൊലി മാത്രം 5 സെൻറീമീറ്റർ നീളത്തിൽ ച‍ുറ്റ‍ും അടർത്തിയെടുക്കുക അതിനു ശേഷം ചാണകം ചകിരിചോറ് മുതലായവ ഉൾപ്പെട‍ുത്തിയ മിശ്രിതം ഒര‍ു പോളിത്തീൻ ഷീറ്റിൽ വെച്ച് കെട്ടിവെക്കണം. 10,15 ദിവസത്തിനുള്ളിൽ അവിടെ വേര് വളര‍ും. വേരിന് താഴെവച്ച് തണ്ട് മ‍ുറിച്ച് ഒരു കവറിലോ, ചട്ടിയിലോ നട്ട്, അധികം വെയിൽ ഇല്ലാത്ത സ്ഥലങ്ങളിൽ സ‍ൂക്ഷിക്കാം. ഒന്നോ രണ്ടോ മാസത്തിന‍ു ശേഷം സാധാരണ രീതിയിലേക്ക് ചെടിയെ മാറ്റി നട‍ുന്നതാണ് ഉചിതം.
അവലംബം
വർഗ്ഗം:സസ്യ പ്രജനനം
ഡാർക്ക് നെറ്റ്
ഡാർക്ക്
സെർച്ച് എ‍ഞ്ചിനുകളുടെ പരിധിയിൽ വരാത്തത് എന്നാണ് പേരിലെ ഡാർക്ക് എന്നതുകൊണ്ട് അർത്ഥമാക്കുന്നത്.
പ്രവേശനവഴികൾ
ടോർ പോലുളള സോഫ്റ്റ് വെയറുകൾ,പാസ് വേഡ് അധിഷ്ടിത അകൗണ്ടുകൾ,പ്രത്യേക പ്രോട്ടോക്കോളുകൾ എന്നിവയെല്ലാമാണ് ഡാർക്ക് നെറ്റുകളിലേക്കുളള പ്രവേശനവഴികൾ.
അവലംബം
വർഗ്ഗം:ഡീപ്പ് വെബ്ബ്‍ വർഗ്ഗം:വേൾഡ് വൈഡ് വെബ് വർഗ്ഗം:ഇന്റർനെറ്റ് വർഗ്ഗം:ഇന്റർനെറ്റ് - അപൂർണ്ണലേഖനങ്ങൾ
ദ്വാരപാലൻ
ലഘുചിത്രം|300x300ബിന്ദു|തമിഴ് ക്ഷേത്രങ്ങളിലെ ഒരു ദ്വാരപാലകപ്രതിമ ഒരു ദ്വാരപാലൻ അല്ലെങ്കിൽ ദ്വാരപാലകൻ ( സംസ്കൃതം, "ഡോർ ഗാർഡ്"; IAST :  Sanskrit pronunciation: [dʋaːɽɐpaːlɐ] ) ഒരു യോദ്ധാവ് അല്ലെങ്കിൽ ഭയാനകമായ ഭീമാകാരൻ ആയി പലപ്പോഴും ചിത്രീകരിക്കപ്പെടുന്ന ഒരു വാതിലിന്റെ രക്ഷാധികാരിയാണ്, സാധാരണയായി സായുധമായാണ് ചിത്രീകരിക്കാറുള്ളത്.- ഏറ്റവും സാധാരണമായആയുധം <i id="mwFw">ഗദ</i>  ആണ്. ദ്വാരപാല പ്രതിമ ഹിന്ദു, ബുദ്ധ, ജൈന സംസ്കാരങ്ങളിലും ജാവ പോലുള്ള അവരുടെ സ്വാധീന മേഖലകളിലും വ്യാപകമായ വാസ്തുവിദ്യാ ഘടകമാണ്.
ജയവിജയന്മാർ
പുരാണങ്ങളിൽ ഏറ്റവും പ്രസിദ്ധരായ ദ്വാരപാലകർ ജയവിജയന്മാർ ആണ്. അവർ ഭഗവാൻ മഹാവിഷ്ണുവിന്റെ ധാമമായ വൈകുണ്ഠത്തിലെ ദ്വാരപാലകർ ആണ്. പല ക്ഷേത്രങ്ങളിലും ഈ പ്രതിമാദ്വയം കാണാറുണ്ട്. ഇവർക്ക് ശാപം കിട്ടിയിട്ടാണ് മൂന്ന് ജന്മം രാക്ഷസദ്വന്ദ്വമായി ജനിച്ചതെന്ന് ശ്രീമദ്ഭാഗവതം വിവരിക്കുന്നു. മൂന്നു ജന്മത്തിലും മഹാവിഷ്ണു തന്നെ കൊല്ലണമെന്ന് ഇവർ അനുഗ്രഹവും വാങ്ങി.
1.ഹിരണ്യാക്ഷ-ഹിരണ്യകശിപുമാർ
2. രാവണ-കുംഭകർണ്ണന്മാർ
3. ശിശുപാല-ദന്തവക്ത്രന്മാർ
ഉത്ഭവവും രൂപങ്ങളും
ഒരു വാസ്തുവിദ്യാ സവിശേഷത എന്ന നിലയിൽ ദ്വാരപാലകളുടെ ഉത്ഭവം പ്രാദേശിക ജനകീയ മതത്തിലെ യക്ഷൻ, അകാല പോലുള്ള യോദ്ധാക്കൾ തുടങ്ങിയ ദേവതകളിൽ നിന്നാണ്. ഇന്ന് ചില ദ്വാരപാലകർ പോലീസുകാരോ പട്ടാളക്കാരോ കാവൽ നിൽക്കുന്നവരുടെ രൂപങ്ങളാണ്.
ഈ പ്രതിമകൾ പരമ്പരാഗതമായി ബുദ്ധമത അല്ലെങ്കിൽ ഹിന്ദു ക്ഷേത്രങ്ങൾക്ക് പുറത്ത് സ്ഥാപിച്ചിരിക്കുന്നു, അതുപോലെ തന്നെ രാജകൊട്ടാരങ്ങൾ പോലെയുള്ള മറ്റ് ഘടനകൾ, ഉള്ളിലെ വിശുദ്ധ സ്ഥലങ്ങൾ സംരക്ഷിക്കാൻ. ഒരു ദ്വാരപാലനെ സാധാരണയായി ഒരു ഭൂതത്തെപ്പോലെ കാണപ്പെടുന്ന സായുധരായ ഭയാനകമായ സംരക്ഷകനായാണ് ചിത്രീകരിക്കുന്നത്, എന്നാൽ ശ്രീലങ്കയിലെ ബുദ്ധക്ഷേത്രങ്ങളുടെ കവാടങ്ങളിൽ, ദ്വാരപാലന്മാർ പലപ്പോഴും ശരാശരി മനുഷ്യ സവിശേഷതകൾ പ്രദർശിപ്പിക്കുന്നു. മറ്റ് സന്ദർഭങ്ങളിൽ, ഉഗ്രരൂപത്തിലുള്ള നാഗ സർപ്പത്തിന്റെ രൂപം ഇതേ പ്രവർത്തനം നടത്തിയേക്കാം.
ജാവയിലെയും ബാലിയിലെയും ശിൽപങ്ങൾ, സാധാരണയായി ആൻഡിസൈറ്റിൽ നിന്ന് കൊത്തിയെടുത്തതാണ്, ആയുധമേന്തിയ ഭയപ്പെടുത്തുന്ന ഭീമാകാരന്മാരായി ആണ് ഇവരെ അധികവും ചിത്രീകരിക്കുന്നത്. ജാവയിലെ ഏറ്റവും വലിയ ദ്വാരപാല ശിലാ പ്രതിമ, സിംഹാസരി കാലഘട്ടത്തിലെ ദ്വാരപാല, 3.7 m ) ആണ്. ഉയരം. മറുവശത്ത്, കംബോഡിയയിലെയും തായ്‌ലൻഡിലെയും പരമ്പരാഗത ദ്വാരപാലകൾ മെലിഞ്ഞതും ക്ലബിനെ മധ്യഭാഗത്ത് താഴേക്ക് പിടിച്ച് നിൽക്കുന്നതുമായ സ്ഥാനത്ത് ചിത്രീകരിച്ചിരിക്കുന്നു.
തായ്‌ലൻഡിലെ ദ്വാരപാലകരുടെ പുരാതന ശിൽപങ്ങൾ ചുട്ടെടുത്ത കളിമണ്ണ് കൊണ്ടാണ് നിർമ്മിച്ചിരിക്കുന്നത്. ഇത്തരത്തിലുള്ള സെറാമിക് ശിൽപങ്ങൾ തായ്‌ലൻഡിൽ, സുഖോത്തായി, അയുത്തായ കാലഘട്ടങ്ങളിൽ, 14-16 നൂറ്റാണ്ടുകളിൽ, വടക്കൻ തായ്‌ലൻഡിലെ നിരവധി ചൂള സമുച്ചയങ്ങളിൽ നിർമ്മിക്കപ്പെട്ടു.
ബാഹ്യ ലിങ്കുകൾ
വർഗ്ഗം:Articles containing Thai-language text വർഗ്ഗം:പ്രതിമകൾ വർഗ്ഗം:ദ്വാരപാലകർ
ഇന്ദിര ഭക്ഷണശാലകൾ
തമിഴ് നാട് സർക്കാർ നടത്തി വരുന്ന അമ്മ ഉണവാഗം ( en:Amma Unavagam) എന്ന ഭഷ്യസബ്സിഡി പദ്ധതിയിൽ നിന്നും പ്രചോദനം ഉൾക്കൊണ്ട് കർണാടക സർക്കാർ നടത്തിവരുന്ന പദ്ധതിയാണ് ഇന്ദിര കാന്റീൻസ് എന്നറിയപ്പെടുന്ന ഇന്ദിര ഭക്ഷണശാലകൾ. ഇന്ത്യയിൽ, തമിഴ് നാട്ടിലായിരുന്നു ഇത് ആദ്യമായി തുടങ്ങിയത്. കർണാടക സംസ്ഥാനത്തെ കൂടാതെ ഒറീസ, ഒന്നായിരുന്ന കാലത്ത് ആന്ധ്രപ്രദേശ് തുടങ്ങിയ സംസ്ഥാനങ്ങൾക്കും ഇതു തുടങ്ങുവാൻ പ്രചോദമമായിരുന്നു. സാമ്പത്തികമായി പിന്നോക്കം നിൽക്കുന്ന വിഭാഗങ്ങളിൽ പെട്ടവരെ സബ്‌സിഡി നിരക്കിൽ സഹായിക്കുകയെന്ന ലക്ഷ്യത്തോടെയാണിതു തുടങ്ങിയത്. കേവലം 10 രൂപ മാത്രമേ ഒരു നേരത്തെ ആഹാരത്തിനായി ഇന്ദിര ഭക്ഷണശാലകളിൽ നിരക്കുള്ളൂ.
101 ഇന്ദിര ഭക്ഷണശാലകൾ ഇതിനകം കർണാടകയിൽ പ്രവർത്തിച്ചു വരുന്നുണ്ട്. രാഹുൽ ഗാന്ധി ഉദ്ഘാടനം ചെയ്തു കൊണ്ടായിരുന്നു ഈ പദ്ധതി കർണാടക സർക്കാർ ആരംഭിച്ചത്. കർണാടകയിൽ ജില്ലകളിലെ പ്രധാന താലൂക്കുകളിലും സിവിൽ വാർഡുകളിലുമാണു കാന്റീനുകൾ ഉള്ളത്. പ്രഭാതഭക്ഷണം, ഉച്ചഭക്ഷണം, അത്താഴം എന്നിങ്ങനെ ദിവസേന മൂന്നുനേരങ്ങളിലായാണു ഭക്ഷണം നൽകുന്നത്.
അവലംബം
വർഗ്ഗം:ഭക്ഷണശാല ശൃംഖലകൾ
കെ. സുബ്ബരായൻ
തമിഴ്‍നാട്ടിൽ നിന്നുള്ള ഒരു രാഷ്ട്രീയ പ്രവർത്തകനും ലോക്സഭാംഗവുമാണ് കെ. സുബ്ബരായൻ (ജനനം: 10 ആഗസ്റ്റ് 1947). തമിഴ്‍നാട്ടിലെ തിരുപ്പൂർ ലോക്സഭാമണ്ഡലത്തെ പ്രതിനിധീകരിക്കുന്ന സുബ്ബരായൻ, കമ്മ്യൂണിസ്റ്റ് പാർട്ടി ഓഫ് ഇന്ത്യ (സി.പി.ഐ) പാർട്ടിയിലെ അംഗവുമാണ്. ഇതിനു മുൻപ് പതിനാലാം ലോക്സഭയിൽ കോയമ്പത്തൂരിൽ നിന്നുള്ള അംഗവുമായിരുന്നു. തിരുപ്പൂർ നിയമസഭാ മണ്ഡലത്തിൽ നിന്നും രണ്ടു പ്രാവശ്യം തമിഴ്‍നാട് നിയമസഭയിലേക്കും സുബ്ബരായൻ തിരഞ്ഞെടുക്കപ്പെട്ടിട്ടുണ്ട്.
2004 - ലെ ലോക്സഭാ തിരഞ്ഞെടുപ്പിൽ ഡെമോക്രാറ്റിക് പ്രോഗ്രസീവ് അലയൻസിന്റെ ഭാഗമായി തമിഴ്‍നാട്ടിലെ സി.പി.ഐ, ദ്രാവിഡ മുന്നേറ്റ കഴകവുമായി സഖ്യം ചേരാൻ തീരുമാനിച്ചിരുന്നു. സഖ്യം ചേർന്ന ശേഷമുള്ള ഉടമ്പടി പ്രകാരം സി.പി.ഐയ്ക്ക് രണ്ട് സീറ്റുകളാണ് മത്സരിക്കാൻ ലഭിച്ചത്. ഇതിനെത്തുടർന്ന് സുബ്ബരായനെ കോയമ്പത്തൂർ നിയോജക മണ്ഡലത്തിൽ മത്സരിപ്പിക്കാൻ തീരുമാനിക്കുകയുണ്ടായി. തുണി വ്യവസായത്തെയും അനുബന്ധ വ്യവസായങ്ങളെയും ആശ്രയിച്ച് ജീവിക്കുന്നവർ അധികമുള്ള കോയമ്പത്തൂരിൽ, 1998 - ലെ ഇന്ത്യൻ പൊതുതിരഞ്ഞെടുപ്പിലും 1999 - ലെ ഇന്ത്യൻ പൊതു തിരഞ്ഞെടുപ്പിലും ഭാരതീയ ജനതാ പാർട്ടിയുടെ സി.പി. രാധാകൃഷ്ണൻ വിജയിക്കുകയുണ്ടായി. തൊഴിലില്ലായ്മ സംബന്ധിച്ചുള്ള പ്രശ്നങ്ങൾ കൂടാതെ കുടിവെള്ള വിതരണത്തെ സംബന്ധിച്ചുള്ള പ്രശ്നങ്ങളും 2004 - ലെ തിരഞ്ഞെടുപ്പ് പ്രചാരണ സമയത്ത് ഉയർന്നു കേട്ടിരുന്നു.
സുബ്ബരായൻ ഇതിനു മുൻപ് തിരുപ്പൂർ നിയമസഭാ മണ്ഡലത്തിൽ നിന്നും 1984 - 89 കാലയളവിലും 1996 - 2001 കാലയളവിലും നിയമസഭയിലേക്ക് തിരഞ്ഞെടുക്കപ്പെട്ടിരുന്നു. സുബ്ബരായന്റെ ജന്മനാടാണ് തിരുപ്പൂർ. 1989 - ലെ തമിഴ്നാട് നിയമസഭാ തിര‍ഞ്ഞെടുപ്പിൽ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) പാർട്ടിയുടെ സി. ഗോവിന്ദസ്വാമിയോടാണ് സുബ്ബരായൻ പരാജയപ്പെട്ടത്.
2016 - ലെ തമിഴ്നാട് നിയമസഭാ തിരഞ്ഞെടുപ്പിൽ മത്സരിക്കുന്നില്ലെന്ന് സുബ്ബരായൻ തീരുമാനിക്കുകയുണ്ടായി. Subbarayan decided not to contest the 2016 state assembly elections.
2019 - ൽ നടന്ന ഇന്ത്യൻ പൊതു തിരഞ്ഞെടുപ്പിൽ തിരുപ്പൂർ ലോക്സഭാ മണ്ഡലത്തിൽ നിന്നും വീണ്ടും ലോക്സഭാംഗമായി തിര‍ഞ്ഞെടുക്കപ്പെട്ടു.
കാട്ടുചോലത്തുമ്പി
കാട്ടരുവികളിലും, വെള്ളച്ചാട്ടങ്ങൾക്കരുകിലും കാണുന്ന ഒരിനം തുമ്പിയാണ് കാട്ടുചോലത്തുമ്പി(Travancore Torrent Dart). പശ്ചിമഘട്ട മലനിരകളിലാണ് ഇതിന്റെ പ്രധാന താവളം. പാറക്കെട്ടുകളിൽ വിശ്രമിക്കുന്നതായും, ഒഴുകുന്ന വെള്ളത്തിനു മീതെ പറന്നു നടക്കുന്ന നിലയിലും ഇതിനെക്കാണാവുന്നതാണ്.പെൺ തുമ്പി പൊതുവേ മറഞ്ഞുജീവിയ്ക്കുന്നതിനാൽ കണ്ടെത്തുക ദുഷ്കരമാണ്.
ഘടനയും നിറവും
ആൺതുമ്പിയുടെ മുഖവും, മുകൾ ഭാഗവുംകറുപ്പു നിറത്തിലാണ്.മധ്യഭാഗത്തിനു ഓറഞ്ച് നിറവും, കണ്ണുകൾക്ക് മിന്നുന്ന കറുപ്പു നിറവും ഉണ്ട്. ആൺതുമ്പിയുടെ കീഴ് ഭാഗം ചുവന്ന തവിട്ടുനിറത്തിലും ആണ്. വശങ്ങൾക്ക് ഇരുണ്ട ചുവന്ന നിറവും, കറുപ്പിലൂടെ ചുവന്ന വരയും കാണാം. തിളങ്ങുന്ന ഈർക്കിൽ വാലിന്റെ അറ്റത്തും കറുപ്പു നിറം ഉണ്ട്. മുൻചിറകുകൾ സുതാര്യമാണ്. ഇരുണ്ട തേൻ വർണ്ണത്തിൽ ഇവ കാണപ്പെടുന്നു. പിൻചിറകുകൾ ആദ്യപകുതി സുതാര്യവും, മറുപകുതി അടച്ചിരിയ്ക്കുമ്പോൾ അടിഭാഗം കറുത്ത നിറത്തിലും തുറക്കുമ്പോൾ മേൽഭാഗം തിളങ്ങുന്ന ചുവപ്പു നിറത്തിലുമാണ്. പെൺതുമ്പിയ്ക്ക് വർണ്ണശോഭയില്ല.ശരീരത്തിനു മഞ്ഞ കലർന്ന ഇരുണ്ടതവിട്ടോ,കാവിനിറമോ ആണ്. ചിറകുകൾസുതാര്യവും മങ്ങിയ തവിട്ടുനിറത്തിലുമാണ്. വാലിൽ വശങ്ങളിൽ മഞ്ഞവരയുണ്ട്.
അവലംബം
വർഗ്ഗം:തുമ്പികൾ
എ.എ. റഹീം (സിപിഎം)
ഡിവൈഎഫ്ഐയുടെ അഖിലേന്ത്യാ പ്രസിഡന്റും കേരളത്തിലെ ഒരു ഇടതുപക്ഷ യുവജന നേതാവും രാജ്യസഭാ എം പിയുമാണ് എ എ റഹീം.
വ്യക്തി ജീവിതം
സൈനികനായിരുന്ന അബ്ദുൽ സമദിന്റെയും നബീസ ബീവിയുടെയും മകനായി തിരുവനന്തപുരത്തു ജനിച്ചു. സംഘാടന പ്രവർത്തകനായിരിക്കെ പിതാവ് എ എം സമദ് നിര്യാതനായി. ഉമ്മയും രണ്ടു സഹോദരിമാരുമുണ്ട്. എസ്.എഫ്.ഐ സംസ്ഥാന കമ്മിറ്റി മുൻ അംഗവും അധ്യാപികയുമായ അമൃതയാണ് ഭാര്യ ..
വിദ്യാഭ്യാസം
നിലമേൽ എൻ.എസ്.എസ്. കോളേജ്, യൂണിവേഴ്സിറ്റി കോളേജ്, തിരുവനന്തപുരം ലോ അക്കാദമി ലോ കോളേജ് എന്നിവിടങ്ങളിലായിരുന്നു വിദ്യാഭ്യാസം. ഇസ്ളാമിക് ഹിസ്റ്ററിയിൽ ബിരുദാനന്തരബിരുദം പൂർത്തിയാക്കിയ റഹീം, നിയമപഠനവും ജേർണലിസം ഡിപ്ലോമയും പൂർത്തിയാക്കി.
രാഷ്ട്രീയജീവിതം
എസ്.എഫ്.ഐ. എന്ന വിദ്യാർത്ഥിസംഘടനയിലൂടെയാണ്, റഹീം രാഷ്ട്രീയത്തിൽ സജീവമാകുന്നത്. 2011-ലെ കേരള നിയമസഭാ തിരഞ്ഞെടുപ്പ് കേരളത്തിൽ മത്സരിച്ച എൽഡിഎഫ് സ്ഥാനാർഥികളിൽ ഏറ്റവും പ്രായംകുറഞ്ഞയാൾ റഹിമായിരുന്നു. നിലമേൽ എൻഎസ്എസ് കോളേജിൽ പ്രീഡിഗ്രി പഠനംകഴിഞ്ഞ റഹീം, ബിരുദത്തിനും ബിരുദാനന്തരബിരുദത്തിനുമായി തിരുവനന്തപുരം യൂണിവേഴ്സിറ്റി കോളേജിലെത്തി.
സംഘടനാസ്ഥാനങ്ങൾ
എസ്.എഫ്.ഐ. സംസ്ഥാന വൈസ് പ്രസിഡന്റ്, കേന്ദ്രക്കമ്മിറ്റിയംഗം, ഡി.വൈ.എഫ്.ഐ. തിരുവനന്തപുരം ജില്ലാപ്രസിഡന്റ്‌, കേന്ദ്രക്കമ്മിറ്റിയംഗം, കേരളാസർവ്വകലാശാല സിൻഡിക്കേറ്റംഗം, സർവ്വകലാശാലായൂണിയൻ ചെയർമാൻ എന്നീനിലകളിൽ പ്രവർത്തിച്ച അദ്ദേഹം, നിലവിൽ ഡി.വൈ.എഫ്.ഐ. കേരള സംസ്ഥാന കമ്മിറ്റിയുടെ സെക്രട്ടറിയും ഡിവൈഎഫ്ഐ അഖിലേന്ത്യാ പ്രസിഡന്റും സിപിഐഎം സംസ്ഥാന കമ്മിറ്റി അംഗവുമാണ്
അവലംബങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:കേരളീയരായ രാജ്യസഭാംഗങ്ങൾ വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
2017
ഗ്രിഗോറിയൻ കലണ്ടർ പ്രകാരം ഞായറാഴ്ച ആരംഭിക്കുന്ന ഒരു വർഷമാണ് 2017 (MMXVII). ഗ്രിഗോറിയൻ കലണ്ടർ പ്രകാരം ക്രിസ്ത്വബ്ദത്തിലെ 2017 -ആമത്തെയും ഇരുപത്തൊന്നാം നൂറ്റാണ്ടിലെ പതിനേഴാമത്തെയും വർഷമാണിത്.
അവലംബം
വർഗ്ഗം:വർഷങ്ങൾ വർഗ്ഗം:2017 വർഗ്ഗം:2010-കൾ വർഗ്ഗം:കാലഗണന - അപൂർണ്ണലേഖനങ്ങൾ
ആൻഡമാൻ കോബ്ര
വിഷം
ഇവയുടെ കടിയേറ്റാൽ തലവേദന, ഓക്കാനം, ഛർദ്ദി, വയറുവേദന, പക്ഷാഘാതം തുടങ്ങിയ ലക്ഷണങ്ങൾ ഉണ്ടാകാം. ഇത് കുറച്ച് മണിക്കൂറിനുള്ളിൽ കൂടിയേക്കാം അല്ലെങ്കിൽ 12 മണിക്കൂർ വൈകാം. നാവ് പുറംതള്ളൽ, വീഴ്ച, അവയവ ബലഹീനത, അവസാനമായി ശ്വസന പക്ഷാഘാതം എന്നിവയുടെ ആപേക്ഷിക നിരക്ക് പഠനങ്ങൾക്കിടയിൽ വ്യത്യാസപ്പെട്ടിരിക്കുന്നു, പക്ഷാഘാതം ഏകദേശം 50% കേസുകളിലും സംഭവിക്കുന്നു. കടിയേറ്റ സ്ഥലത്തെ അണുബാധയും സാധാരണമാണ്, 58% കേസുകൾ വരെ. വരണ്ട കടികൾ (Dry bite) ഏകദേശം 20-40%.
അവലംബം
https://reptile-database.reptarium.cz/species?genus=Naja&species=sagittifera
ഉമൈത്താനകത്ത് കുഞ്ഞിക്കാദർ
മലപ്പുറം താനൂരിൽ ജീവിച്ചിരുന്ന; മലബാറിലെ ബ്രിട്ടീഷ് വിരുദ്ധ കലാപത്തിൽ പങ്കെടുത്ത ഒരു വ്യക്തിയാണ് ഉമൈത്താനകത്ത് കുഞ്ഞിക്കാദർ. താനൂർ ആയിരുന്നു ജന്മസ്ഥലം. തീരദേശ പ്രദേശമായ താനൂരിൽ ഖിലാഫത്ത് പ്രവർത്തനങ്ങൾക്ക് നേതൃപരമായ പങ്കുവഹിച്ചു. സമരത്തിന്റെ ഭാഗമായി ഖിലാഫത്ത് പ്രസ്ഥാനത്തിലേക്ക് അദ്ദേഹം താനൂരിലും പരിസര പ്രദേശങ്ങളിൽ നിന്നും ആളുകളെ സംഘടിപ്പിച്ചു. 1918ൽ കോഴിക്കോട് കടപ്പുറത്ത് ഗാന്ധിജിയും മൗലാനാ ഷൗക്കത്തലിയും പങ്കെടുത്ത ഖിലാഫത്ത് - കോൺഗ്രസ് സമ്മേളനത്തിലൂടെയാണ് കാദർ നേതാക്കളുമായി ബന്ധം സ്ഥാപിക്കുന്നത്. കുഞ്ഞിക്കാദറിൻെറയും ഗുരുനാഥനായിരുന്ന താനൂർ പരീക്കുട്ടി മുസ്ലിയാരുടേയും നേതൃത്വത്തിൽ താനൂർ മാടത്തിൽ മൈതാനത്ത് നടന്ന ഖിലാഫത്ത് സമ്മേളനം ശ്രമഫലമായി വലിയ വിജയമായിരുന്നു. ശേഷം താനൂരിലെ തൻെറ കച്ചവട സ്ഥാപനം മറ്റൊരാളെ ഏൽപിച്ച് ഖിലാഫത്തിൻെറ മുഴുവൻ സമയ പ്രവർത്തകനായി രംഗത്തിറങ്ങിയ കുഞ്ഞിക്കാദർ താമസിയാതെ ബ്രിട്ടീഷുകാരുടെ കണ്ണിലെ കരടായി മാറി. താനൂരിലെയും പരിസര പ്രദേശങ്ങളിലെയും സാധാരണക്കാർക്കിടയിൽ ഖിലാഫത്ത് പ്രചാരണത്തിനായി കാദർ ഏറെ ശ്രമങ്ങൾ നടത്തി.
1920ൽ താനൂരിൽ കുഞ്ഞിക്കാദറിന്റെ നേതൃത്വത്തിൽ ഖിലാഫത്ത് കമ്മിറ്റി യോഗം ചേരാനായി ശ്രമം തുടങ്ങി. ഈ സമ്മേളനത്തിലൂടെ തങ്ങൾക്കെതിരെ കുഞ്ഞിക്കാദറിൻെറ നേതൃത്വത്തിൽ വൻ നീക്കം നടക്കാൻ സാധ്യതയുണ്ടെന്ന വിവരത്തിൻെറ അടിസ്ഥാനത്തിൽ സമ്മേളനം നടത്തരുത് എന്ന് ബ്രിട്ടീഷുകാർ ഉത്തരവിട്ടു. എന്നാൽ ഖിലാഫത്ത് നേതാക്കൾ സമ്മേളനത്തിൽ നിന്ന് പിന്മാറാൻ തയ്യാറായില്ല. 1920 ആഗസ്റ്റ് 20ന് തിരൂരങ്ങാടി പള്ളി പട്ടാളം ആക്രമിച്ചെന്ന വാർത്ത വന്നതിനെ തുടർന്നാണ് കുഞ്ഞിക്കാദറും സംഘവും താനൂരിൽ നിന്നും പുറപ്പെട്ടു. പരപ്പനങ്ങാടിക്കടുത്ത പന്താരങ്ങാടിയിൽവെച്ച് കുഞ്ഞിക്കാദറിനെയും സംഘത്തെയും പട്ടാളം വളഞ്ഞു. തുടർന്ന് കാദറിനെ കണ്ണൂർ സെൻട്രൽ ജയിലിലേക്കയച്ചു. ആ ധീരദേശാഭിമാനിയെ പിന്നീട് ബ്രിട്ടീഷ് ഭരണകൂടം തൂക്കിലേറ്റി. താനൂരിലെ സിംഹക്കുട്ടി എന്ന് ഇദ്ദേഹത്തെ വിശേഷിപ്പിക്കാറുണ്ട്.
കുഞ്ഞിക്കാദർ ജീവിച്ച വീട് താനൂർ ടിപ്പു സുൽത്താൻ റോഡിനടുത്ത് ഇന്നും നിലനിൽകുന്നുണ്ട്. ഈ വീടിന്റെ വാതിലുകളിലും ജനാലകളിലും പട്ടാളം ഇരുമ്പുകമ്പി കൊണ്ട് തകർക്കാൻ ശ്രമിച്ചതിന്റെ പാടുകൾ ഇന്നും കാണാം. വീടിനോട് ചേർന്നുള്ള അദ്ദേഹത്തിൻെറ ഓഫീസ് മുറിയും ഇപ്പോഴുമുണ്ട്.
അഭ്രപാളികളിൽ
മലബാർ കലാപത്തിന്റെ കഥ പറയുന്ന 1921 എന്ന ചിത്രത്തിൽ മമ്മുട്ടി ചെയ്ത നായക കഥാപാത്രം ഉമൈത്താനകത്ത് കുഞ്ഞിക്കാദറിനെ ആസ്പദമാക്കിയുള്ളതാണ് എന്നു അഭിപ്രായമുണ്ട്.
അവലംബം
വർഗ്ഗം:അവലംബവും കണ്ണികളും മെച്ചപ്പെടുത്തേണ്ട ലേഖനങ്ങൾ വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
കസുഗയാമ കാസിൽ
ഒരു സെൻഗോകു കാലഘട്ടത്തിലെ യമഷിറോ ശൈലിയിലുള്ള ജാപ്പനീസ് കോട്ടയാണ് കസുഗയാമ കാസിൽ (春日山城, Kasugayama-jō). നീഗാറ്റ പ്രിഫെക്ചറിലെ ജെറ്റ്‌സു നഗരത്തിന്റെ നകയാഷിക്കി അയൽപക്കത്ത് സ്ഥിതിചെയ്യുന്നു. യുദ്ധപ്രഭുവായ ഉസുഗി കെൻഷിന്റെ പ്രാഥമിക കോട്ടയായിരുന്നു ഇത്. യഥാർത്ഥത്തിൽ നാഗാവോ വംശജരാണ് നിർമ്മിക്കുകയും ഭരിക്കുകയും ചെയ്തത്. ജപ്പാനിലെ ഏറ്റവും മികച്ച 100 കോട്ടകളിൽ ഒന്നായി ഇത് പട്ടികപ്പെടുത്തിയിട്ടുണ്ട്. അവശിഷ്ടങ്ങൾ 1935 മുതൽ ഒരു ദേശീയ ചരിത്ര സൈറ്റായി സംരക്ഷിക്കപ്പെടുന്നു. തകിസാവ ബക്കിൻ, യമസാക്കി യോഷിഷിഗെ എന്നിവർ തങ്കി മൻറോകുവിൽ കോട്ടയും അതിന്റെ ചരിത്രവും പരാമർശിച്ചിട്ടുണ്ട്. നാനാവോ കാസിൽ, ഒഡാനി കാസിൽ, കണ്ണോഞ്ചി കാസിൽ, ഗസ്സൻതോഡ കാസിൽ എന്നിവയ്‌ക്കൊപ്പം ജപ്പാനിലെ ഏറ്റവും വലിയ അഞ്ച് പർവത കോട്ടകളിൽ ഒന്നാണ് കസുഗയാമ കാസിൽ. ഈ കോട്ടയെ അനൗദ്യോഗികമായി ഹച്ചിഗാമൈൻ കാസിൽ (鉢ヶ峰城, Hachigamine-jō) എന്നാണ് വിളിക്കുന്നത്.
പശ്ചാത്തലം
180 മീറ്റർ ഉയരമുള്ള കസുഗ പർവതത്തിന്റെ കൊടുമുടിയിൽ കസുഗയാമ കാസിൽ രണ്ട് വരമ്പുകളിൽ വ്യാപിച്ചുകിടക്കുന്നു. കോട്ടയ്ക്ക് കൽഭിത്തികൾ ഇല്ലായിരുന്നു. എന്നാൽ മൺ അല്ലെങ്കിൽ കളിമണ്ണ് കൊണ്ട് നിർമ്മിച്ച നിരവധി ചുറ്റുപാടുകളും (കുറുവ) പർവതത്തിന്റെ വിവിധ തലങ്ങളിൽ ടെറസുകളിൽ നിർമ്മിച്ച ഉണങ്ങിയ കിടങ്ങുകളും ഉണ്ടായിരുന്നു. കോട്ടയുടെ കാതൽ (അല്ലെങ്കിൽ അകത്തെ ബെയ്‌ലി) കൊടുമുടിക്ക് തൊട്ടുതാഴെയായിരുന്നു, അതിൽ ഒരു വാച്ച് ടവറും ബുദ്ധക്ഷേത്രവും (ഉസുഗി കെൻഷിന്റെ വസതിയും) പൂന്തോട്ടവും ഉണ്ടായിരുന്നു. തെക്കൻ വരമ്പിൽ കെൻഷിന്റെ ദത്തുപുത്രനായ ഉസുഗി കഗെകാറ്റ്‌സുവിന്റെ ഉറപ്പുള്ള വസതി ഉണ്ടായിരുന്നു. അതിനു താഴെ കെൻഷിന്റെ ഏറ്റവും പ്രധാനപ്പെട്ട സംരക്ഷകരിൽ ഒരാളായ കാകിസാക്കി കഗീയുടെ വസതിയും ഉണ്ടായിരുന്നു. വടക്കൻ പർവതത്തിൽ മറ്റൊരു പ്രധാന സംരക്ഷകനായ നാവോ കഗെറ്റ്സുനയുടെ വസതി ഉണ്ടായിരുന്നു. സെൻട്രൽ ഏരിയയ്ക്ക് തൊട്ടുതാഴെയായി കെൻഷിന്റെ മറ്റൊരു ദത്തുപുത്രനായ ഉസുഗി കഗെറ്റോറയുടെ വസതി ഉണ്ടായിരുന്നു. ഈ പ്രധാന ചുറ്റുപാടുകൾക്ക് പുറമേ, റിട്ടൈനർമാർക്കുള്ള നിരവധി ചെറിയ ചുറ്റുപാടുകളും സൈനികർക്കുള്ള ബാരക്കുകളും വെയർഹൗസുകളും ഉണ്ടായിരുന്നു. രണ്ട് മുതൽ ആറ് കിലോമീറ്റർ ചുറ്റളവിൽ നിരവധി ചെറിയ കോട്ടകൾ അടങ്ങുന്ന ഒരു പ്രതിരോധ ശൃംഖലയുടെ കേന്ദ്രമാണ് കോട്ട.
ചരിത്രം
ഈ സൈറ്റിൽ 14-ആം നൂറ്റാണ്ടിൽ പഴക്കമുള്ള ഒരു കോട്ട ഉണ്ടായിരുന്നു. എന്നാൽ അതിനെക്കുറിച്ച് കൃത്യമായ വിവരങ്ങളൊന്നുമില്ല. കസുഗയാമ കൊട്ടാരം നിർമ്മിച്ചത് നാഗാവോ തമേകേജ് ആയിരിക്കാം. തുടർന്ന് അത് നാഗാവോ ഹരുകേജിന് പാരമ്പര്യമായി ലഭിച്ചു. 1548-ൽ നഗാവോ കഗെറ്റോറ എന്ന് അറിയപ്പെട്ടിരുന്ന അദ്ദേഹത്തിന്റെ ഇളയ സഹോദരൻ ഉസുഗി കെൻഷിൻ, 1548-ൽ കോട്ടയുടെ അധിപനായി. 1561-ലെ കവനകജിമ യുദ്ധത്തിൽ ടകെഡ ഷിംഗനുമായുള്ള വിവാഹനിശ്ചയത്തിൽ ഉസുഗി കെൻഷിന്റെ പുറപ്പാടായിരുന്നു ഈ കോട്ട.
1578-ൽ അദ്ദേഹത്തിന്റെ മരണശേഷം, അനന്തരാവകാശത്തെച്ചൊല്ലി ഉസുഗി കഗെറ്റോറയുമായുള്ള ഒരു ചെറിയ യുദ്ധത്തിന് ശേഷം, ഉസുഗി കഗെകാറ്റ്സു കസുഗയാമയുടെ നിയന്ത്രണം നേടി. ഉസുഗി വംശത്തെ വീണ്ടും ഒന്നിപ്പിക്കാൻ ഉസുഗി കഗെകാറ്റ്സുവിന് കഴിഞ്ഞെങ്കിലും, ഒഡാ നൊബുനാഗയ്ക്കും ഒഡവാര ഹോജോ വംശത്തിനും എതിരെ നടന്ന പോരാട്ടത്തിൽ അദ്ദേഹത്തിന്റെ സൈന്യം വളരെ ദുർബലമായി. ഉസുഗി ഒടുവിൽ ടൊയോട്ടോമി ഹിഡെയോഷിക്ക് കീഴടങ്ങി. 1598-ൽ വംശം ഹിഡെയോഷി ഐസുവിലേക്ക് മാറ്റി. കസുഗയാമ കാസിൽ ഹോറി ഹിഡെമസയുടെ മകൻ ഹോറി ഹിദെഹരുവിന് കൈമാറി. കസുഗയാമയിലെ ജകമാച്ചിയെ ചുറ്റിപ്പറ്റി ഹിഡെഹരു ഒരു വലിയ നീർത്തടമുണ്ടാക്കി. ഉസുഗിയുടെ പുറപ്പാടിൽ പ്രാദേശിക ജനങ്ങൾ വളരെയധികം അസ്വസ്ഥരായിരുന്നു. 1600-ൽ അദ്ദേഹം തന്റെ ഇരിപ്പിടം തീരത്തിനും നവോത്സു തുറമുഖത്തിനും സമീപമുള്ള ഫുകുഷിമ കാസിലിലേക്ക് മാറ്റി. 1607 ആയപ്പോഴേക്കും കസുഗയാമ വിജനമായിരുന്നു.
കാസിൽ ഗ്രൗണ്ടിനുള്ളിൽ ഘടനകളൊന്നും നിലനിൽക്കുന്നില്ല. എന്നാൽ റിൻസൻ-ജി ക്ഷേത്രത്തിന് സമീപം ഒരു ഗേറ്റ് സംരക്ഷിക്കപ്പെട്ടിട്ടുണ്ട്. അതിൽ ഒരു ചെറിയ മ്യൂസിയവുമുണ്ട്. കൂടാതെ ജെറ്റ്സു-ഷി മൈസോ ബങ്കസായ് സെന്റർ (ചരിത്ര മ്യൂസിയം) കോട്ടയ്ക്കടുത്താണ്.
മരണക്കിണർ
thumb|250x250px|മരണക്കിണർ അഭ്യാസം വീക്ഷിക്കുന്ന കാണികൾ. കാർണിവലുകളിലും ഉത്സവപറമ്പുകളിലും മറ്റും അവതരിപ്പിക്കപ്പെടുന്ന ഒരിനം സർക്കസ് പ്രദർശനമാണ് മരണക്കിണർ. കിണറിന്റെ രൂപത്തിൽ മരം കൊണ്ടുണ്ടാക്കിയ 20 മുതൽ 36 അടി വരെ വ്യാസമുള്ള സിലിണ്ടറിന്റെ കുത്തനെയുള്ള വശങ്ങളിലൂടെ മോട്ടോർ സൈക്കിളുകളും ചെറിയ കാറുകളും ഓടിക്കുന്നു. ഇതോടൊപ്പം അഭ്യാസ പ്രകടനങ്ങളും ഉണ്ടാകാറുണ്ട്. സെൻട്രിഫ്യൂഗൽ ബലം ഉപയോഗപ്പെടുത്തിയാണ് കുത്തനെയുള്ള വശങ്ങളിലൂടെ വാഹനങ്ങൾ ഓടിക്കുന്നത്.
അവലംബം
വർഗ്ഗം:സർക്കസ് അഭ്യാസങ്ങൾ
ടെർസീറ ദ്വീപ്
ഉത്തര അറ്റ്‌ലാന്റിക് മഹാസമുദ്രത്തിലെ ഒരു ദ്വീപാണു് ടെർസീറ. അസോർസ് ദ്വീപസമൂഹത്തിന്റെ മധ്യഭാഗത്ത് സ്ഥിതിചെയ്യുന്ന ദ്വീപുകളിൽ രണ്ടാമത്തെ വലിയ ദ്വീപാണിത്. 'സാവോ ജോർജ്' ആണു് സമീപത്തുള്ള മറ്റൊരു ദ്വീപ്.
'ആങ്ഗ്ര ദൊ ഹെറോയിസ്മ'യാണു് ഈ ദ്വീപിലെ പ്രധാന പട്ടണം. ധാന്യങ്ങൾ, കന്നുകാലികൾ തുടങ്ങിയവയുടെ കയറ്റുമതിയാണു് പോർച്ചുഗലിന്റെ അധീനതയിലുള്ള ഈ ദ്വീപിലെ ഒരു പ്രധാനവരുമാനമാർഗ്ഗം.
അവലംബം
വർഗ്ഗം:അറ്റ്‌ലാന്റിക് മഹാസമുദ്രത്തിലെ ദ്വീപുകൾ
തംബപാണി രാജ്യം
ശ്രീലങ്കയിലെ ആദ്യത്തെ സിംഹള രാജ്യമായിരുന്നു തംബപാണി രാജ്യം (സിംഹള: തംബപാണ്യം, romanized: Tambapaṇṇī Rājadhāniya). അതിന്റെ ഭരണകേന്ദ്രം തംബപാണിയിലായിരുന്നു. 543 BC നും 437 BC നും ഇടയിലാണ് ഇത് നിലനിന്നിരുന്നത്. മഹാവംശമനുസരിച്ച്, വിജയ രാജകുമാരനും അനുയായികളും ചേർന്നാണ് രാജ്യം സ്ഥാപിച്ചത്.
പശ്ചാത്തലം
പാലിയിൽ എഴുതപ്പെട്ട മഹാവംശം അനുസരിച്ച്, ബംഗാളി കുടിയേറ്റത്തിന് മുമ്പ് ശ്രീലങ്കയിലെ നിവാസികൾ യഖകളും നാഗകളുമായിരുന്നു. 600 ബിസിക്ക് മുമ്പ് ഉപയോഗിച്ചിരുന്ന പുരാതന ശ്മശാനങ്ങളും നാഗരികതയുടെ മറ്റ് അടയാളങ്ങളും ശ്രീലങ്കയിൽ കണ്ടെത്തിയിട്ടുണ്ട്. എന്നാൽ ഈ സമയത്തിന് മുമ്പുള്ള ദ്വീപിന്റെ ചരിത്രത്തെക്കുറിച്ച് വളരെക്കുറച്ചേ അറിയൂ. സിംഹളരുടെ ചരിത്രവും ശ്രീലങ്കയുടെ ചരിത്ര കാലഘട്ടവും പരമ്പരാഗതമായി ആരംഭിക്കുന്നത് ബിസി 543-ൽ ശ്രീലങ്കയിലേക്ക് 700 അനുയായികളുമായി കപ്പൽ കയറിയ ഒരു അർദ്ധ-ഇതിഹാസ രാജകുമാരനായ വിജയ രാജകുമാരന്റെ വരവോടെയാണ്.
ദ്വീപിന്റെ തീരത്ത് വന്നിറങ്ങിയ വിജയ രാജകുമാരൻ മണലിൽ ചുംബിക്കുകയും അതിനെ 'തംബപാണി ' എന്ന് വിളിക്കുകയും നിലത്ത് സിംഹത്തെ ചിത്രീകരിക്കുന്ന ഒരു പതാക സ്ഥാപിക്കുകയും ചെയ്തു എന്നാണ് ഐതിഹ്യം. (ഇന്ത്യയിലെ പ്രശസ്തമായ 'സാഞ്ചി' അവശിഷ്ടങ്ങൾ വിജയ രാജകുമാരൻ ഇറങ്ങിയ സംഭവങ്ങളെ ചിത്രീകരിക്കുന്നു). തംബപാണിയിൽ ഇറങ്ങിയ ശേഷം, യഖകളുടെ രാജ്ഞിയായ കുവേണിയെ വിജയ കണ്ടുമുട്ടി. അവൾ സുന്ദരിയായ സ്ത്രീയുടെ വേഷം ധരിച്ചിരുന്നുവെങ്കിലും യഥാർത്ഥത്തിൽ ശേഷപതി എന്ന് പേരുള്ള ഒരു യഖിനിയായിരുന്നു.
ചരിത്രം
ആദ്യ സിംഹള രാജാവായ വിജയ രാജകുമാരനും അദ്ദേഹത്തിന്റെ 700 അനുയായികളും ശ്രീലങ്കയിൽ വന്നിറങ്ങിയതിന് ശേഷം തംബപാണി രാജ്യം സ്ഥാപിച്ചത് ആധുനിക മാന്നാറിനടുത്തുള്ള ചിലാവ് ജില്ലയാണെന്ന് വിശ്വസിക്കപ്പെടുന്നു. ബുദ്ധന്റെ ചരമദിനത്തിലാണ് വിജയ കരയ്ക്കിറങ്ങിയതെന്ന് രേഖപ്പെടുത്തിയിട്ടുണ്ട്തംബപാണി തന്റെ തലസ്ഥാനമായി വിജയ അവകാശപ്പെട്ടു. താമസിയാതെ ദ്വീപ് മുഴുവൻ ഈ പേരിൽ അറിയപ്പെട്ടു. തംബപാണിയിൽ ആദ്യം വസിച്ചിരുന്നതും ഭരിച്ചിരുന്നത് യഖകളും അവരുടെ രാജ്ഞി കുവേണിയും ആയിരുന്നു. അവരുടെ തലസ്ഥാനമായ സിരിസവത്തു ആയിരുന്നു.
രാജ്യത്തിന്റെ രണ്ടാമത്തെ തലസ്ഥാനമായിരുന്നു ഉപതിസ്സഗാമ. മുൻ തലസ്ഥാനമായ തംബപാണിയിൽ നിന്ന് ഏഴോ എട്ടോ മൈൽ വടക്കായിരുന്നു ഇത്.വിജയയുടെ അനുയായിയും മുതിർന്ന മന്ത്രിയുമായ ഉപതിസ്സയാണ് ഈ നഗരം സ്ഥാപിച്ചത്.
തന്റെ ഭരണത്തിന്റെ അവസാനത്തിൽ, ഒരു പിൻഗാമിയെ തിരഞ്ഞെടുക്കുന്നതിൽ പ്രശ്‌നമുണ്ടായ വിജയ, തന്റെ സഹോദരൻ സുമിത്തയെ സിംഹാസനം ഏറ്റെടുക്കാൻ ക്ഷണിക്കുന്നതിനായി, തന്റെ പൂർവ്വികരുടെ നഗരമായ സിംഹപുരയിലേക്ക് ഒരു കത്ത് അയച്ചു.എന്നിരുന്നാലും, കത്ത് ലക്ഷ്യസ്ഥാനത്ത് എത്തുന്നതിന് മുമ്പ് വിജയ മരിച്ചു. അതിനാൽ രാജവാഴ്ചയ്ക്ക് ശേഷം അദ്ദേഹത്തിന്റെ മുഖ്യമന്ത്രിയായ ഉപതിസ്സ ഒരു വർഷം രാജാവായി പ്രവർത്തിച്ചു.
Bibliography
വർഗ്ഗം:ശ്രീലങ്കൻ സാമ്രാജ്യങ്ങൾ